
Detencion di e 
Sospechoso principal, cultivador di 
plantacion di marihuana 


Polis a conf sca un total 

di 162 mata di marihuana 




Na Macuarima 123-C,a detene un total di 4 persona 


FALTA 12 DIA 

pa clausura campana 

5.95% di CMB. 



Abo tin bo auto nobo caba? 


























2 I Local 


Diamars 19 di Augustus 2008 I AWEMainta 


Percy a fayece a 
consecuencia di un 
hemoragia celebral 


E corant Hulan¬ 
des De Telegraaf a 
publica ayera cu e 
modista Arubiano, 

Percy Irausquin, a 
fayece a consecuen¬ 
cia di un hemoragia 
celebral. Asina e fa- 
mia na Aruba a laga 
sa, segun e corant. 

Segun e famia, keto 
bai segun e corant 
Hulandes, Percy 
ya pa aigun tempo 
ta sufri di un tipo 
di migraine, pero 
no tabata papia di 
esaki. Pero si e’la 

consulta cu un docter riba e asunto aki. Polis na Amsterdam a laga 
sa caba cu no tin nada criminal envolvi den morto di Irausquin. 

E restonan di Percy lo yega Aruba diabierna y nos tin entendi cu 
e entiero lo tuma lugar diasabra venidero. Cu Percy sosega na 
paz. 



Aparentemente sin cu ningun autoridad sa 

Despues cu Venezuela a nenga 
nan, un avion cu militar a pasa un 
anochi na Aruba 


DEN fin di siman, AWEMain¬ 
ta a haya informacion, cu 
na Aeropuerto Internacional 
Reina Beatrix a ateriza un avi¬ 
on militar, cu militar abordo, 
cu mas bien tabata di transito, 
pa sigui pa bay yuda damnifi- 
cadonan cu e tormenta Fey 
a causa particularmente na 
Haiti. 

Ta trata di como 230 militar, 
y nan a hospeda den Holiday 
Inn na Aruba, usando un total 
di 105 kamber. 

Loke a hala nos atencion ta, cu 
como cu autoridadnan Ven- 
ezolano a nenga nan derecho 
di aterizahe, nan a pidi per¬ 
miso na Aruba y den e caso 
aki, considerando cu ta den fin 
di siman, esaki ta un respons- 
abilidad di Gobernador. 

Pero ayera mainta, ora cu 


AWEMainta a tuma contacto 
cu Director di Gabinete di 
Gobernador, Harold Boersen, 
mas bien e tabata sorprendi 
cu e noticia aki y a keda di bay 
averigua un que otro, pero te 
ayera tardi, nos di AWEMainta 
no a tende nada mas di dje. 

Tambe AWEMainta a trata di 
haya informacion for di Depar- 
tamento di Relacion Exterior, 
unda mas bien nan tabatin 
informacion tambe, pero nan 
tabata bao di impresion cu ta 
trata di un avion militar di Jor- 
dania, cu manera menciona, a 
ser nenga permiso di baha na 
Venezuela y como tal a scoge 
pa bin Aruba. 

Pero informacion cu AWE¬ 
Mainta tin ta, cu aki ta trata di 
un avion militar di Uruguay, y 
nan no tabatin ningun clase di 


arma abordo, pasobra e mili- 
tarnan aki ta riba un mision 
humanitario, esta bay yuda e 
damnificadonan di Haiti di e 
tormenta Fey, cu a causa como 
10 morto, siendo un tormenta 
tropical, y no a bira ni horcan 
ainda. 

Pero asina mes, tratando di un 
avion militar, un hende mester 
a duna nan permiso na Aruba 
y kende esey tabata, oficial- 
mente no ta conoci pa nos di 
AWEMainta, y ademas, no ta 
relevante, si mira cu mas bien 
nan tabata riba un mision hu¬ 
manitario. Pero pakico Gobi- 
erno di Hugo Chavez a nenga 
nan permiso di aterizahe, si no 
ta conoci. Por ta e ta kere cu ta 
trata aki di posibel invasion, 
cu e meta pa benta su Gobi- 
erno abao y no kier a confia e 
asunto aki mucho. 


Den e caso di accidente na cruzada di Sasaki di antayera nochi 

Polis a confisca auto cu a dal e 2 turistanan 



POLISNAN di trafico cu ayega 
n’e cruzada di Sasaki, na altura 
di ex House of Cheng, a dicidi 
pa confisca e auto cu a dal e 2 
turistanan, lagando nan mala- 
mente herida. Motibo p’esaki 
ta, cu tin sospecho cu e auto 
aki, hunto cu otro, lo tabata 
pustando, loke ta sosode cu 


masha frecuencia riba e pida 
caminda aki, esta for di cruzada 
banda di Mc Donald, direccion 
Oranjestad. 

Pero tambe e auto aki tabatin 
su glasnan full tinted, hasta e 
windshield anto preto-preto, te 
cu ningun hende ta wak paden. 
Corda cu e chofer por distingui 


si tin hende mes riba caminda. 

E forma cu e auto aki ta get- 
inted, sigur ta contra ley. Visi- 
bilidad for di e auto aki, sigur 
ta haci’e masha dificil y pesey a 
confisca y a hiba e auto Warda 
di Polis pa mas investigacion. 
Tin demasiado accidente di 



trafico ta tumando lugar ulti- 
mamente na Aruba y ni maske 
cu tene mil y un control riba 
trafico, accidentenan aki ta 
sigui sosode. 

Kico pa haci anto? Pasobra nos 
lo keda cu chofernan cu no sa 
con comporta nan mes riba 
caminda publico. 

P.e na varios pais na Europa nan 
a introduci un sistema pa intro- 
duci un rijbewijs cu 12 punto. 
Asina cu un persona tin 6 punto 
riba su rijbewijs, e chofer ey 
mester haci un test psicologico 
y mester haci un curso nobo pa 


mantene su rijbewijs. 

Asina cu e persona tin 12 punto, 
automaticamente e chofer ey 
ta perde su rijbewijs. P’e chofer 
haya un rijbewijs bek, e mester 
bolbe haci un test psicologico y 
pasa examen di nobo pa haya 
rijbewijs nobo. 

Segun informacion e.o. for di 
Spana, e sistema aki a yuda 
masha hopi den reduci, p.e. 
mortonan tragico den acci¬ 
dente. Esaki ta un sistema cu 
Aruba por adopta? 

Otro plantacion di marihuana descubri 

4 Persona a keda deteni na Macuarima 




FOR di prome ora di ayera 
madruga, Team di Aresto, otro 
Team di Recherche di Crimen 
Organisa y Team di Proyecto- 
nan Special, kendenan a com- 
bina cu polis uniforma di Santa 
Cruz, tur a bin ta preparando 
nan mes, cu e intencion pa den 
oranan di madruga, haci un 
entrada hudicial na un cas na 
Macuarima den oranan di ayera 
mainta. 

Den e cas na Macuarima 123-C, 
e team di polis menciona a 
detene un total di 4 persona, 



di cual 3 hende homber y 1 
hende muher, relaciona cu cul- 
tivo di marihuana. Un total di 
162 mata di marihuana a keda 
confisca tambe durante di e 
accion aki. 

Esaki no ta marihuana pa con- 
sumo propio, pero tambe pa 
sirbi pa bende riba mercado 
local. 

Ta for di basta tempo caba, 
autoridadnan hudicial a bin ta 
vigila e proceso y movimento 
na dicho cas na Macuarima y 
a haya cu ayera mainta, tabata 
e momento pa haci e entrada 



hudicial. 

No a haya otro tipo di droga, 
tampoco arma di candela, paso- 
bra semper den casonan asina, 
sigur ora cu ta trafica den droga, 
semper por tin arma di candela 
envolvi, pero esakinan no a ser 
haya. Pero si nos por a mira, cu 
fuera di a confisca plantacion 
di marihuana, polisnan a bay 
cu laptop, flatscreen y otro 
aparatonan cu por suministra 
nan mas informacion. 

Di parti di vocero interino di 
polis, John Larmonie kier a 
felicita tur e unidadnan policial 




cu tabata envolvi den e entrada 
hudicial aki, pero tambe kier 
felicita pueblo, cu a coopera 
den e investigacion aki, sumin- 
istrando informacion na Cuerpo 
Policial, ya cu sin esakinan lo 
no tabata posibel pa resolve 
mayoria di casonan asina. 

Inicialnan di e personanan en¬ 


volvi, nos no a haya ainda. Di 
acuerdo cu informacion recibi, 
e mesun team di polis mencio¬ 
na, lo sigui cu mas entrada hu¬ 
dicial, pasobra ta resultando cu 
tin masha droga riba mercado, 
sea ta cultiva marihuana, pero 
tambe tin otro droga cu a drenta 
Aruba, manera e.o. pildernan 
XTC y cocaina. 

Scol a cuminsa y e 
caos riba careteranan 
a bira peor 

Busnan pa e diferente scolnan lo 
por ta e solucion 

SCOLNAN a cuminsa ayera atrobe y un biaha mas por a mira 
e caos total den trafico specialmente den oranan di mainta. 
Trafico tabata asina pega cu pa core 10 meter tabata tarda tin 
biaha hasta 10 minuut. 

Inmediatamente por a scucha reaccionnan na radio, pero tambe 
na AWEMainta a ricibi diferente critica y sugerencianan pa evita 
e situacion caotico cu aha pa aha ta bira peor. 

Mester remarca cu un di e comentarionan cu mas a bin dilanti ta 
cu menos mal e polisnan drumi di Rudy Croes a wordo kita, de 
lo contrario hendenan lo a bira bieu di warda den trafico. 

A haya comentarionan cu Departamento di Ensenansa lo mester 
bin cu diferente dia pa scolnan habri, es decir, scolnan basico un 
dia, scolnan secundario otro, etc. Igualmente por a scucha cu lo 
ta bon pa bin cu diferente orarionan pa scolnan y asina ta evita 
cu tur hende ta subi pareu riba caminda pa hiba e muchanan 
scol. 

Sigur e dos posibilidadnan aki lo por tin cierto efecto, pero nan 
no ta solucionnan duradero, pasobra a pesar cu di un banda ta 
evita cu dia cu aigun scol habri tin e caos riba caminda, toch na 
momento cu tur e scolnan ta habri e stagnamento den trafico lo 
tey atrobe, pasobra no ta cuestion di promer dia di scol, ta cos 
di tur dia di dialuna pa diabierna. 

Pa loke ta e opcion di bin cu diferente orarionan di scol, esaki en 
berdad lo por ta algo positivo, pero no pa tur hende, ya cu e ora 
e mayornan cu ta traha lo ta den un situacion dificil, ya cu si ta 
core e ora di scol, ta con nan lo haci pa hiba nan yiunan scol y ta 
na trabou na mes momento. E solucion aki lo por ta factibel pa 
esnan cu no ta traha, sea pasobra nan no por of no mester, pero 
esaki ta e minimo di e casonan, ya cu mirando e costo di bida 
haltisimo cu nos ta confrontando, no ta solamente un trabou, 
pero dos of mas lo tin mester pa por sobrevivi. 

Di otro banda mester menciona cu e opcion di copia e sistema 
Mericano ta uno cu ta zona hopi positivo. Na Merca e scolnan 
tin servicio di bus cu ta busca e muchanan na e diferente bari- 
onan y hibanan scol, mescos cu ta tuma lugar aki cu e busnan 
di International School. Si gobierno lo por a subsidia of yuda te 
unda cu por pa e scolnan por tin nan busnan cu ta busca e much¬ 
anan por ta no dilanti porta di cas, pero si den nan bario, sigur 
e cantidad di auto riba caminda lo baha drasticamente, ademas 
cu lo yuda cu e contaminacion di nos medio ambiente, ya cu ta 
menos auto lo ta riba caminda contaminando. 

Na e momentonan aki tin schoolbusnan di Arubus, pero esaki 
ta un solucion parcial, ya cu e ta uno solamente pa e mayornan 
cu no tin transporte of no tin e posibilidad di hiba e muchanan 
scol, ademas cu e no ta apto pa muchanan chikito, pesey keto 
bai esaki no ta e solucion cu Aruba mester. 

E solucion di busca busnan pa scolnan, a pesar cu no ta uno 
barata, toch ta parse di ta esun mihor pa e situacion di trafico 
desastroso cu tin na e momentonan aki riba nos isla. 


Un aclaracion encuanto retiro di 
dr. R.Tonk, neurologo 

Pa: Myriam Croes 


DEN AWEMainta di 18 di au¬ 
gustus 2008 a sali publica un 
articulo encuanto e retiro di e 
neurologo dr.Tonk. 

Mi kier a clarifica aigun asunto 
cu no ta corecto den e articulo 
aki. Pa cuminsa, dr.Tonk NO 
tin 60 ana!! E ta leu ainda di 
e edad ey. 

Y segun e reglamento di AZV 
un specialista por keda traha 
te cu 65 ana y den diferente 
caso AZV a haci excepcion y 
ta laga nan traha hasta aigun 
ana extra. 

E ehempelnan ta legio. Dus 
den asunto di dr.Tonk esaki 
seguramente no t’e caso. 

Na inicio di e ana aki dr.Tonk 
a manda un carta pa AZV 
bisando e instancia aki cu e 
no por sigui traha warda mas, 


pero si ta dispuesto pa sigui 
traha poli-clinicamente. Esey 
kier men, cu e por sigui con- 
sulta paciente den oficina y 
cu su pacientenan cu mester 
wordo hospitalisa lo mester 
wordo atendi pa su coleganan 
cu mester a duna nan coop- 
eracion. 

Den periodo di vacacion cos- 
nan ta bay caba di tal forma. Pa 
motibo cu ya tin un situacion 
similar caba - un specialista 
cu a keda aigun ana sin traha 
warda y actualmente ta traha 
warda pa su pacientenan so - 
dr.Tonk a pensa cu pe tambe 
AZV lo por yega na un areglo 
sea mescos of parecido. 
Lamentablemente mester bisa 
cu AZV no por a yega na un 
areglo cu dr.Tonk pa loke ta 


su peticion. 

Ta pesey cu a manda busca 
un neurologo for di Hulanda, 
kende ta aki temporalmente. 
No por keda sin menciona cu 
e asunto aki ta uno desagrada- 
bel, pasobra sin duda aigun 
dr.Tonk tin e conocemento pa 
por sigui atende paciente y e 
tin e gana pa traha tambe. Den 
mi opinion AZV por y mester a 
busca y haya un solucion. 

Den un mundo perfecto, sin 
envidia y cudishi, dr.Tonk lo a 
haya e cooperacion necesario 
pa por a sigui eherce (parcial- 
mente) su profesion pa cua el 
a studia, sacrifica y ta stima. 
Lamentablemente cosnan ta 
otro awe. Nos ta bibando den 
un mundo mahos, definitiva- 
mente. 


Cu sistema automatiza nobo di SIA 

Esnan cu mester haya restitutie lo 
por haye dentro di 10 dia riba nan 

cuenta di banco 


SERVICIO di Impuesto a 
tarda pa cuminsa cu e aanslag 
regeling di 2005, esaki segun 
comentarionan di vocero di 
SIA, Meverly Romano, kende 
ta bisa cu e aha fiscal aki ta 
wordo procesa via e sistema 
automatiza nobo. 

E ta splica cu te cu aha fis¬ 
cal 2004 SIA ta sacando e 
cobranzanan segun e sistema 
automatiza bieu. Gerencia a 
dicidi cu no por sigui cu esaki 
mas, pasobra e ta asina bieu 
cu practicamente e ta colga 
na un hilo y ta un risico pa 
sigui cu esaki ya cu e por cai 
afor y por perde dato. Pesey a 
dicidi cu for di 2005 ta cum¬ 
insa procesanan cu e sistema 
automatiza nobo y mirando 
cu esaki no tabata cla ainda 
a wanta e declaracionnan di 
2005 y sigui mientras tanto cu 


esunnan bieu te cu 2004. 
Mientras tanto na april a cum¬ 
insa cu esunnan di 2005, pero 
esaki mas bien den un periodo 
di prueba, es decir no a proc¬ 
esanan den un forma masal. 
Tabata controlanan 2 pa 3 
biaha pa wak si e sistema ta¬ 
bata haci e calculacionnan 
corectamente. Despues di e 
periodo di prueba a cuminsa 
cu e procesamento masal y 
esey a cuminsa desde juni 
ultimo y esaki ta bayendo 
bastante liher. 

Meverly Romano ta splica cu 
na momento cu e cliente en- 
trega su declaracion e ta pasa 
pa e seccion di registracion ca¬ 
minda ta regista den e sistema 
ki fecha e aangifte a drenta. 
Tin un seccion di data entry cu 
ta toets in tur e datonan cu e 
cliente a declara den su formu- 


lario cualnan ta wordo procesa 
digitalmente y despues di esey 
e sistema ta cuminsa haci su 
checknan pa e calculacionnan, 
e relacionnan entre e diferente 
sumanan, etc. Si acaso no tin 
nada particular cu e post e 
ora di biaha e ta procesa un 
aanslag pa e cliente. Si tin algo 
particular e ora e aanslag no 
ta wordo procesa y ta bai pa 
un funcionario encarga cu e 
aanslagnan y el lo wak e post 
eynan mas di serca. 

Na momento cu un aanslag 
wordo procesa ya practica¬ 
mente e ta den un fase final 
pasobra e momento ey caba e 
cliente ta bai haya su aanslag 
via post, pero tambe dentro 
di 10 dia e cliente ta haya su 
placa riba su cuenta di banco si 
acaso e tin placa pa haya bek. 

Pa bin cu aumento salarial pa 
sector priva mester percura pa 

tin crecemento economico 

De lo contrario por crea un hyperinflatie 



ANDY Lee, Parlamentario di AVP riba pregunta si AVP lo yuda 
ahusta salarionan den sector priva, a indica cu si kier pa salarionan 
den sector priva subi mester crea espacio p’esaki. E espacio aki 
ta wordo crea dor di crea crecemento economico cual ta wordo 
realiza dor di aumenta productividad. 

Si no haci esaki e ora ta bai en contra di e empresanan cu ta duna 
trabou y si cos ta bai malo cu e empresa pasobra a hisa salario sin 
cu nan por carga esaki y nan ta sera, e ora ta peor para cu loke a 
cuminsa cune. 

Segun Lee inflacion ta afecta consumidor hopi, e comerciantenan 
tambe ta aumenta e gastonan, pero por sali for di esaki dor di 
aumenta e crecemento economico, stimule, crea condicionnan 
cu por bende mas hopi no solamente na Aruba y e ora ta crea e 
espacio pa por aumenta salario di e trahadornan. 

E ta agrega cu esaki mester wordo haci conhuntamente cu e actor- 
nan cu ta relevante cu ta gobierno, sector priva ytrahador, pasobra 
no ta aumenta productividad si un di nan ta werk tegen. 

Mike Eman, lider di partido AVP a agrega na esaki cu FESCA re- 
cientemente a entrega un rapport riba e desaroyo macroeconomico 
di Aruba den ultimo 20 ananan. Den esaki ta resalta cu tin sec- 
tornan den sector priva cu ta duna ahuste di aumento di costo di 
bida den un forma mas regular y structural pa medio di CAOnan y 
tin sectornan caminda no tin representacion y no tin acuerdonan 
colectivo di trabou. Aki por mira cu empleadonan ta cai atras pa 
lo cual ta ahuste di salario basa riba aumento di costo di bida. 
Segun Eman, ora duna aumentonan salarial e mihor cos ta ora 
esaki ta basa riba un crecemento economico, pasobra e ora ey ta 
un reparticion mas husto di e entrada total di e pais. Na momento 
cu aumentonan salarial bin unicamente acopla na aumento di 
costo di bida ta crea un loonprijs spiraal, caminda cu e sueldo ta 
aumenta pa cubri e aumento di prijs y despues e prijs ta wordo 
subi atrobe. Den paisnan den Sur America por mira cu esaki ta 
conduci na e loonprijs spiraal y despues ta haya un hyperinflatie 
pasobra un ta trigger e otro. Pesey e ta expresa cu mester percura 
pa e economia ta creciendo continuamente den un forma con- 
trola, inflacion ta keda abou y na mes momento ta haya chens pa 
duna un mihor reparticion di entrada total di e pais pa medio di 
aumentonan salarial. Esey ta e reto grandi cu Aruba ta pasando 
hunto cu hopi otro pais cu e diferencia cu na Aruba e factor BBO 
a haci esaki hopi mas dificil. 



For di 6pa 7:30 pm lo tin personahenan di CloneNNars pa saca 
potret cu tur mucha. Tambe lo tin Face painting d'\ e pexsouahenan 
di done wars, Cotton Candy, Popcorn, Candies, BaUoons, iuwvp\u^ 
Castie! Tur mucha lo recibi un Blaas den forma di un \_\gYi\sab%x 
un "Live" DJ to entretene tur presente. 


CLONE WARS lo start pa exactamente 7:30 pm na The Cvnemas 


RENAISSANCE« 

MARKETPLACE 

Apesar cu abogado a pidi pa servicio comunitario 

PG no ta haya cu castigo comunitario ta fit pa tiramento cu arma di candela 


ABOGADO General di Antiyas Hu¬ 
landes, kende ayera a fungi como 
Procurador General interino, a exigi 
pa aumenta e castigo di prison p’e 2 
hobennan Roderick Koolman y Kenrich 
G. Thiel, kendenan ta liber y mester a 
presenta dilanti Hof. 

T’asina cu Koolman y Thiel tabata en- 
volvi den e caso di tiramento na Macua- 
rima na juni 2007 caminda na augustus 
2007 nan a wordo laga liber. 

Ayera ta Ministerio Publico a apela e 
sentencia di Corte den Prome Instan¬ 
cia, pasobra nan ta haya cu e castigo 
ta mucho abao. T’asina cu Fiscal a 
exigi 18 luna di prison p’e 2 hobennan 
aki, pero nan a haya un castigo mucho 
mas abao. 

PG a bisa Hof cu aki ta trata di dos gang 
cu a enfrenta otro y ta haya cu mester 
impone un castigo severo mirando e 
hecho cu arma di candela a wordo usa 
y dos persona a resulta herida. 

Hof a repasa e caso caminda a mustra 
cu E. Lo-A-Njoe na dado momento a 
bay busca Koolman pa bringa cune na 


trabao di Koolman. Koolman a bay bus¬ 
ca su amigo K.T. y hunto cu Thiel nan a 
bay busca e grupo di Lo-A-Njoe. 

Segun Hof, Lo-A-Njoe a declara cu K.T. 
lo a saca un arma p’e y menaze cu esaki. 
Tanto Koolman como Thiel a desmenti 
di tabata sa cu K.T. tabata arma. 

Hof a mustra Koolman riba su declara- 
cion haci na polis caminda Koolman a 
bisa cu e tabata sa cu K.T. tabatin un 
arma y cu K.T. a bis’e cu e lo bay tira un 
hende y cu ta solamente un bala e tin. 
Koolman a bisa Hof cu awor e ta corda. 
El a sigui bisa cu e no a mira K.T. me- 
naza hende cu e arma. Koolman a bisa 
Hof cu te ainda e miembronan di e gang 
di Lo-A-Njoe ta molestia nan, pero nan 
no ta haci caso. 

Abogado mr. Chris Lejuez, kende a rep¬ 
resenta Koolman y Thiel, a mustra Hof 
aigun foto di hinca cu Koolman a sufri 
prome cu e incidente di tiramento y cu 
nan a tira riba cas di Koolman 4 tiro. 
Koolman a enfatisa cu e kier p’e prob¬ 
lema aki stop. El a bisa cu e kier pa ora 


haci denuncia na polis, polis lo actua 
di biaha pa evita cu cosnan lo sigui 
escala. 

PG interino a bisa Hof cu ta obvio cu e 
grupo di Koolman, Thiel y K.T. tabatin 
un arma di candela. El a mustra cu e 
intencion tabata pa usa e arma aki. 
Segun PG, e grupo tabata arma pa bay 
bringa y esey ta wordo considera pre- 
para pa causa maltrato severo. 

PG ta haya e caso aki hopi serio. Na 
dado momento tiro a cayy dos persona 
a resulta herida. Hasta un auto cu ta¬ 
bata na Warda di Polis na Santa Cruz, a 
wordo sendi na candela. PG ta haya cu 
mester impone un castigo severo. 

PG ta haya e exigencia di Fiscal di 18 
luna di prison na su lugar. Sinembargo 
el a tene cuenta cu e hobennan ta traha 
y pesey a exigi 18 luna di prison di cual 
6 luna ta condicional cu un tempo di 
prueba di 2 ana. 

Abogado mr. Chris Lejuez a bisa Hof cu 
e ta haya cu e sentencia di Corte den 
Prome Instancia ta na su lugar. El a 
mustra cu su cliente Koolman a wordo 


hinca cu cuchiu y hasta a tira riba cas di 
su mayor y asina mes cada biaha tabata 
evita problema. El a mustra cu dia Lo- 
A-Njoe a wordo condena, polis a hala e 
tata su atencion pa cu su comportacion 
na Corte. 

E abogado a mustra cu riba e dia di 
e incidente, Koolman y Thiel a bay 
bringa, pero sin arma. Nan tabata sinta 
bao palo na Macuarima y ta Lo-A-Njoe 
a tira riba nan. Ningun momento Kool¬ 
man y Thiel a tira. 

E ta haya cu Koolman y Thiel a con- 
trola nan mes debidamente y esey ta 
loke Huez a tene cuenta cune den su 
sentencia caminda el a laga nan liber. 
E abogado por compronde cu kier pone 
mas peso den e castigo y pesey a pro- 
pone pa impone un castigo di servicio 
comunitario. 

PG no ta di acuerdo cu e proposicion 
aki. E ta haya cu servicio comuni¬ 
tario no ta fit p’e delito di tiramento 
cu arma di candela. Awe Hof lo dicta 
sentencia. 


Minister di Ensenansa Hulandes a duna atencion na e 

problematica di pago di IB G 

Esaki despues cu fraccion di AVP a manda un carta pe y a reuni cune riba esaki 


DEN fin di siman partido AVP a haya un carta fecha 15 
di juni cu Minister Plasterk di Ensenansa di Hulanda 
a manda pa Tweede Kamer di Hulanda caminda ta 
duna un relato di e hecho cu dia 24 di juni el a tene un 
reunion cu e vaste kamer commissie di Asuntonan di 
Ensenanda na Hulanda. Durante e reunion aki nan a 
puntra e minister tocante e noticianan cu a sali den me- 
dionan di comunicacion relaciona cu e problematica 
di Antiyano y Arubianonan cu ta termina nan estudio 
cu un debe di studie financiering hopi halto pa motibo 
di e koerswijziging. 

Den e carta Minister Plasterk ta informa Tweede Kamer 
cu a base di e carta cu e.o. fraccion di AVP a manda 
dia 5 di juni, el a tuma pasonan pa averigua kico ta e 
problema cu ex-studiantenan ta confrontando cu pago 
di nan studie financiering y studie lening. 

Den e carta e minister ta comenta riba e carta entrega 
pa Mike Eman caminda ta mustra riba e problematica 
di e ex studiantenan aki pa por paga e debe di finan- 
ciamento di estudio na Hulanda. 

Segun Eman den e encuentro cu e tabatin cu e minister 
despues di e carta, e por a sinti cu Sr. Plasterk a tuma 
e carta na serio y cu el lo atende cu e asunto aki, cual 
ta algo cu por saca for di e relato cu e ta manda pa 
Tweede Kamer. 

Aigun di e datonan cu e minister ta duna den su carta 
ta cu na Antiyas y Aruba tin mas of menos 5840 debi- 


teuren. Di nan mas of menos 2 mil a haya nan confronta 
cu problema pa paga e debe bek y e debe aki a wordo 
poni den man di incasso bureaunan for di esey a pone 
un executoriaal beslag riba salario of propiedad di 75 di 
nan. Di e total di debiteuren esnan cu ta biba na Aruba 
ta 1837 (segun datonan di VNO) y e cantidad di placa 
cu tin afor na Aruba ta 28.5 miyon Euro (VNO). Di e 2 
mil studiante cu tin problema pa logra paga 557 ta ex 
studiantenan di Aruba (VNO). 

Minister Plasterk ta bisa cu su investigacion a demostre 
cu IBG tin un forma cu e ta ofrece un tipo di areglo di 
pago basa riba capacidad di pago. E minister ta bisa 
cu esaki ta un forma hopi flexibel cu si aplica esaki y 
atende cu e pagonan por yega na areglonan mas satis- 
factorio cu ta e caso na e momentonan aki. 

E investigacion a mustre tambe cu unicamente 7% 
di esnan cu debe studie lening ta haciendo uso di e 
forma aki pa yega na un areglo di pago. E minister a 
acorda cu IBG cu e instancia aki lo manda un carta pa 
tur e studiantenan cu debe IBG ainda pa pone nan na 
haltura cu IBG tin e forma aki pa yega na un areglo 
di pago. Basa riba esaki Minister Plasterk ta spera cu 
por tin menos problema y menos situacionnan penoso 
caminda cu deurwaardenan ta wordo poni cu e trabou 
di colecta placa di e ex studiantenan. 

Mike Eman a duna di conoce cu AVP ta contento cu 
a haya e reaccion aki a base di esfuerzonan cu a haci 


hopi bes pa medio di cartanan, den Parlamento den e 
Parlamentaire Contact Plan, etc. 

Mas aleu e ta bisa cu esaki no ta cambia e hecho cu e 
problema di koers ta keda caminda cu e debe promedio 
cu e studiantenan ta caba cune ta 15 mil Euro cu ta casi 
50 mil Flor in, cual ta un suma considerabel, mas ainda 
teniendo na cuenta cu tin e debe di fianza pa estudio 
cu Pais Aruba a duna tambe. E situacion aki ta haci 
practicamente imposibel pa e graduado pa e por yega 
na cumpra su propio cas, etc. 

AVP ta studiando e siguiente pasonan cu por tuma 
pa por yuda e studiantenan den e situacion aki. Un 
concepto cu tin na e momentonan aki ta crea un tipo 
di fiscale break caminda cu den e sistema di impuesto 
ta crea un tipo di reduccion di belasting pa lo cual ta 
paga riba studie schuld. Eventualmente por duna e 
break aki na un dunador di trabou cu ta tuma un hende 
den servicio cu tin un studie schuld. Di e forma aki e 
pago di e fianzanan aki lo por ta mas cargabel pa e ex 
studiantenan. 

Finalizando Mike Eman a indica cu e partido berde 
ta satisfecho cu e esfuerzonan cu nan a haci te na e 
momentonan aki a haya e reaccion di e minister y 
hunto cu tur otro instancia responsabel pa atende cu 
e asunto aki, manera Departamento di Ensenansa, 
Minister Frido Croes, lo por yega na un solucion mas 
satisfactorio pa cu e situacion aki. 

New India Assurance a rifa segundo premio semanal Pega Smart Gana Smart 


RIBA diabierna dia 15 di au¬ 
gustus Sra. Joy Raghunath, Di- 
rectora di New India Assurance 
a extrae e segundo ganador di 
e campana Pega Smart Gana 
Smart cu empresa a entama 
como parti di e celebracion di 
su di 45 aniversario pa gradici 
Aruba pa casi mey siglo di con- 
fianza den e empresa. 

E feliz ganador di Pega Smart 
Gana Smart ta dono di e ve- 
hiculo Ford Explorer A-39818, 
manera por aprecia riba e ima¬ 
gen anexo. Cada hende cu 
Gana Smart durante e cinco 
lunanan benidero di e campana 
por recohe e premio na New 
India Assurance den oranan di 
oficina. E ganador mester bai 
cu e auto cu el a pega e Smart 
Sticker riba dje y tambe cu un 
medio di identificacion valido 
y cu e flyer di Pega Smart Gana 
Smart. Tambe e ganador mester 
por bisa -on camera- ta cua 
ta e tres productonan nobo 
y e tres servicionan nobo cu 
New India Assurance a disena 
y presenta na nos comunidad 
specialmente pa gradici henter 
pueblo di Aruba pa 45 aha di 
confianza den e compania di 
seguro.Manera por deduci for 
di e potret, riba e Smart Sticker 
New India Assurance a figura e 
palabranan: “Smart Customer 
Inside”. Segun loke e Directora 
di e empresa di seguro Sra. 
Joy Raghunath, a expresa, el 
a scohe di uza e approach di 
e contenido specifico ey pa 
motibonan amplio: “Una bes cu 
nos a drenta nos di 45 aha di ta 
ofrece seguro confiabel na nos 
comunidad, a bira tempo pa 
na New India Aruba nos bolbe 
revisa nos manera di trata cu 
otro entre colega y natural- 
mente tambe revisa tambe 
con nos por sigui mehora nos 
servicio pa asina avanza den 
nos ofrecimento total. Pesey 
cu yudanza di un empresa 
profesional dedica na mehora 
comunicacion interno nos a 
opta na desaroya un cultura 
interno nobo cu nos a yama “the 
art of being smart TM”. Esaki 
mas cu un simpel slogan pues 
ta encera cu nos ta desaroya nos 
intercambio social y profesional 
interno entre colega y tambe 



nos trato externo na cliente mas 
tanto adapta na acuerdonan 
forma conscientemente pa nos 
realmente practica e arte di ta 
traha sabi diariamente. Nos 
esfuerzo ta enfoca di tal forma 
pa cada cliente sinti e balor 
anadi di ta tuma un decision 
sabi na momento di scohe New 
India Assurance como asegura- 
dor. Y nos ta yama un bon bini 
caluroso na tur hende cu kier 
ta un Smart Customer cu nos 
dedicacion na mehoracion con- 
tinuo riba un plataforma fuerte 
y di confiabilidad demostra pa 
casi mey siglo.”Ademas e Smart 
Sticker tin un enfoke pa stimula 
conscientisacion mas halto di 
cada automobilista cu ta tuma 
parti na den e responsabilidad 


comun di crea y mantene un 
ambiente sano den trafico na 
Aruba. Manera Sra. Macares, 
Marketing Manager di e empre¬ 
sa a splica: “E Smart Customer 
Inside ta nifica ademas cu ora 
bo tin e sticker riba bo auto bo ta 
haci e compromiso di comporta 
bo mes como un cliente sabi cu 
ta haci uzo conscientemente re- 
sponsabel di e servicio di trafico 
cu nos tur por disfruta di dje tur 
dia na Aruba.” 

E Smart Van di New India ta 
sigui core rond cu e Smart Team 
colorido y amabel pa tur hende 
por Pega Smart Gana Smart. 
Tambe por recohe Smart Sticker 
na oficinanan di New India 
Assurance hunto cu e flyer cu 
cada ganador mester trece pa 


por recohe su premio. Reglan- 
an di participacion na e cam- 
pana Pega Smart Gana Smart 
ta obtenibel online na www. 


newindiaassurancearuba.com. 
Sra. Joy Raghunath a expresa 
palabranan di gratitud na tur 
participante den e campana. 





SEGUNDO GANADOR Dl UN 





gå NEW INDIA 
PI ASSURANCE 


smart* 


Por bin recohe e premio diaranson 2or di merdia na 
oficinanan di New India Assurance y pa mas 
informacion por yama Sra. Macares na: 5934849. 

Un senora a keda deteni pa perhurio den Corte 



DURANTE tratamento di un 
caso hudicial ayera, den Corte 
Superior, un testigo a keda 
presenta. Ora cu el a ser inter- 
roga riba un caso, Hueznan den 


Corte Superior por a conclui 
cu e senora aki no ta papia e 
berdad bao di huramentacion. 
Pues tabata gana den Corte. 

No a keda otro pa Hueznan noti- 


fica Griffier pa inmediatamente 
avisa polis, kendenan a bay cu 
e dama aki y ta encarcela awor 
pendiente investigacion, ta pa- 
kico el a gana den Corte. 


Mientras ta fiesta cu un scol un 
otro cantidad no ta hayando e 
atencion necesario 



PA di 7 aha consecutivo e scol di Paradera Pastoor Kraanwinkel no 
por haya un heki. Otmar Oduber a wordo yama den fin di siman 
pa mira e situacion na e scol aki caminda cu muchanan di 1ste te 
6de klas ta bai scol y ainda e heki no por a wordo poni. Segun e 
ta bisa, net caminda cu e klasnan 1 y 2 ta e scol ta simplemente 
habri pa caminda grandi, habri pa mondi caminda e muchanan 
por sali of ken cu ta por drenta. 

Esaki ta un ehempel con ta atendiendo cu situacion di ensenansa. 
Segun Oduber por mira con ta haci fiesta cu un scol cu ta wordo 
habri na Kudawecha, lubidando cu tin un cantidad di inversionnan 
cu a keda hopi atras na un cantidad di scolnan. 


St. Maarten kier sa mas con Aruba a logra su Status Aparte y con 
Aruba ta mira e futuro relacion entre partnernan di Reino 



MINISTER di Husticia, sr. 

H. R. (Rudy) Croes, a ricibi 
den cuadro di desmantelacion 
di e pais Antias Hulandes, e 
Secretario di teritorio insular 
di St Maarten, sra. J. Dovale- 
Meit, y e ex-Gezaghebber di St. 
Maarten y actual consehero di 
Bestuurscollege di St Maarten, 
sr. D. Richardson, hunto cu un 
parti di propio comision, esta 
Griffier di Gerecht in Eerste 
Aanleg, sra. mr. I. Israel-Wer- 
net, Hefe di Departamento 
di Personal y Organisacion di 
Husticia y Salud Publico, sra. 
drs. Omaira Lares, Director di 
Departamento Huridico y Leg- 
islacion (DWJZ), sr. Urbano P. 
Lopez, hefe di Afdeling Beleid 
en Advies di DWJZ, sra mr. 

I. Paesch, y hefe di Afdeling 
Wetgeving di DWJZ, sr mr. H. 
Franssen. 

Intencion di e bishita ta pa haya 
sa mas di serca e rol huridico 
y politico di Aruba den dicho 
desaroyo estatal. 

Minister Croes a indica cu Aru¬ 
ba, mescos cu Hulanda, como 


parti soberano den Reino tin 
indudablemente e rol tambe di 
salbaguardia norma- y balor- 
nan cu tin den Reino conhun- 
tamente ta comparti. Mester ta 
claro cu Reino no ta Hulanda 
so, pues Aruba tambe mester 
por biba cu e resultado di e 
negosacionnan andando entre 
Hulanda y e diferente islanan 
di Antias. Aruba ta claro den su 
punto di bistå di ta respeta e de- 
seo di cada pueblo y lo vigila p’e 
partner mas grandi no impone 
riba esnan mas chikito. 

Aruba ta desde 1 januari 1986 
pais den Reino cu mesun status 
cu Hulanda. Na prome instan- 
cia e status soberano tabata pa 
10 ana, pero na 1995 a converti 
esaki pa tempo indifini entrante 
1 januari 1996. Aruba ta mas cu 
22 aha un pais soberano den 
Reino y esaki sin duda mester 
resalta den considerancionnan 
di e Rijkswet pa cambio di Sta- 
tuut y tambe ora ta menciona 
(den secuencia) e paisnan den 
Reino. 


Loke ta trata Corte Comun di 
Husticia, e punto di bistå di 
Aruba ta hopi cla, Aruba ta opta 
pa un Corte Comun den Reino. 
Pues un ‘Koninkrijksbrede or- 
ganisatie van de rechterlijke 
macht en het rechtswezen’ pa 
Hulanda, pa Aruba, pa Corsow 
y pa St. Maarten. Aruba, pa no 
stroba e proceso andando, ta 
acepta pa maximal 5 aha un 
consensus Rijkswet cu ta valido 
solamento p’e regio di Caribe, 
pero bao di condicion estricto 
cu mester desolve e Hof actual 
mas tanto ta posibel, mientras 


cu e organisacion Hulandes 
actual t’e guia. 

Na final di cuenta, t’e propio 
Wet op de Rechterlijke Orga- 
nisatie di Hulanda despues 
lo fungi como punto di salida 
ora ta bay descuti y negocia e 
‘Koninkrijksbrede organisatie’. 
Aruba lo vigila di serca con 
kier regia e ‘rechtsmacht van 
de Hoge Raad’ den e proximo 
cambio di Statuut. 

Pa Aruba esaki mester cuadra 
cu su pensamento cu despues 
e 4 paisnan den Reino, esta 
Hulanda, Aruba, Corsow y St. 
Maarten, lo dispone di un solo 


organisacion madre di e apa- 
rato hudicial pa ‘afstemming’ 
y ‘kwaliteit’ na prome lugar, 
mientras cu cada pais ta keda 
cu un propio organisacion, cu 
lo ta mas o menos autonomo, 
di Griffie y di Gerecht in Eerste 
Aanleg. 

Minister Rudy Croes a indica 
cu p’e trein coriendo aki mester 
tene bon cuenta cu e punto di 
bistå di Aruba pa evita cu des¬ 
pues Aruba mester bisa un ‘NO’ 
duro na cambio di Statuut pa 
locual 14 voto na fabor di Parla¬ 
mento di Aruba ta requeri. 

Pago di impuesto on line ta funcionando bon 
pa mas cu un ana caba 

RELACIONISTA publico di Servicio di Impuesto (SIA), Meverly 
Romano a comenta cu ana pasa den e periodo diapril-mei ana pasa 
a presenta cu tin un otro sistema di traha y a cuminsa promove 
pagonan cu por sosode via internet. 

Promer cu esey banconan local tabata acepta pagonan destina pa 
Ontvanger der Belastingen cu menos informacion manera nomber 
di e cliente, persoonsnummer y e suma cu e cliente a paga. 

Ora a introduci e sistema automatiza nobo, pa e empresarionan 
e pagonan aki mester a cambia, pasobra cu e sistema nobo ta 
rekeri pa duna informacion mas specifico p.e. e comerciante tin 
cu paga tur luna ( si e tin personal den servicio) loonbelasting, 
AOVyAZV. 

Segun Romano a pesar cu e tresnan aki ta aparece riba un solo 
formulario no kiermen cu ta un solo suma cu SIA mes mester bai 
parti’e ora nan haya esaki. Pesey a pone como un di e condicionnan 
pa specifica e sumanan cu ta wordo paga caminda cu tres diferente 
transaccion mester wordo haci. 

Mas aleu e ta splica cu e sistema nobo aki, cu ta trahando pa mas 
cu un ana caba ta bayendo bon. E parti cu pa SIA tabata mas prob- 
lematico caminda cu tabatin hendenan ta keha tabata e parti di 
esnan particular cu no ta empresario y cu kier a paga nan belasting 
on line. Pa nan tabatin fieldnan cu no tabata suficientemente claro 
y no tabata sa kico pa yena. Pa e problema aki Meverly Romano a 
conseha pa nan tuma contacto cu nan respectivo banco, pasobra 
cada un di nan tin un screen online diferente. Si acaso despues di 
esaki e cliente no por sali afor e por yama e seccion di administra- 
cion financiero caminda cu ta duna un guia di con pa haci esaki. 



Accidente na Sabana Blanco pa 
falta di preferencia 




AYERA tardi, a drenta e informacion cu tin un accidente serio a tuma lugar banda di MetaCare na 
Sabana Blanco y cu lo tin hendenan pega den un di e autonan. Un patruya policial a presenta den 
minimo di tempo, pero e no tabata mustra algo serio, pero si cu hopi dano material. 

Haciendo e prome investigacion di causa di e accidente aki, tur cos ta indica cu un di e autonan aki, 
esta e pick-up no a duna preferencia y e choke tabata evitable. 

Amigonan ta core bay laga otronan herida 

Virgio Copra ta perde su bida den trafico na Hulanda 

Pa: Godfried Adem 


AMSTERDAM - Un hoben 
Antiano di apenas 15 aha di 
edad den marduga diabierne 
a bin perde su bida den un 
accidente cu a tuma lugar na 
Amsterdam. 

Tabata alrededor di 1.30 cu 
autoridadnan policial na Am¬ 
sterdam a ricibi informacion cu 
riba Weesperzijde na altura di 
un viaducto cu un desgracia a 
tuma lugar y lo tin dos persona 
herida. 

Polis y servicionan di emergen- 
cia cu a yega ne sitio a bin con- 
stata cu enberdad tabata trata 
di un accidente serio y cu un di e 
dos hobennan cu tabata enbolbi 


lo tabata gravmente herida y 
den situacion critico. 

Personal di ambulance a inicia 
mesora cu 'advance life sup¬ 
port' riba e hoben cu tabata den 
condicion serio. 

Esaki tog no a duna resultado 
desea ya cu na yegada na Hos¬ 
pital dokter na warda a constata 
'dead on arrivel'. 

E hoben kende a fayece despues 
a keda identifica como Virginio 
Copra di 15 ana di edad. 

E tabata sinta parti patras di e 
scooter cual tabata ser conduci 
pa un otro amigo di dje. 
Investigacion cu polis di trafico 
a bin haci ne sitio di e accidente 


a bin duna como resultado pre- 
liminar cu lo tabatin dos scooter 
ta core tras di otro. 

Dado momento esun cual e ho¬ 
ben Antiano tabata sinta patras 
riba dje pa un of otro motibo a 
bin resulta accidenta y lo a core 
dal pa un motibo of otro den e 
pilar di e viaducto cu ta carga 
parti di caretera A-10. 

Tabatin dos scooter ta core tras 
di otro, riba e otro tambe ta¬ 
batin dos hoben, pero ora cu e 
aksidente aki a tuma lugar, nan 
a core bay sin duna asistencia y 
sin meldo e polisnan. 

Esaki ta loke polis na Amster¬ 
dam ta hana strano y pesey mes 


a laga detene e hobennan aki pa 
interoga nan. 

E dosnan aki debi cu nan no a 
yama central di alarma ni no 
duna asistencia por ser persigi. 
Kico por ta e motibo pa cual nan 
a core bay ainda no ta conoci. 
Tin speculacion cu nan lo por 
tabata pusta cu otro. 

Virginio Copra a keda mor¬ 
talmente accidenta debi cu e 
heridanan cu el a ricibi tabata 
hopi serio, ademas e no tabatin 
helm bisti. 

Nan lo mester a sali di un fiesta 
y tabata bayendo cas bek na 
Bijlmer. Virginio Copra mester 
a ricibi un lift serca su amigo cu 


tabata maneha e scooter. 

E amigo di dje su pia a keda 
seriamente fractura y tambe 
a hana mas lesion, pero no ta 
serio. 

Famianan di e hoben cu a perde 
su bida, sigur su senora abuela 
ta un persona hopi keri y ad- 
mira bao di Antianonan na 
Hulanda. 

Virginio ta ademas di esaki 
bisanieto di nos Tata di Tumba 
di tur tempo esta Sr. Anselmo 
M Boy' Dap. 

Tanto na famia Dap como famia 
Copra y na demas famia, nos 
ta extende nos mas sincero pa- 
labranan di condolencia 


Lamentabel cu IPA no ta 
gusta cu studiantenan ta 
busca nan derechonan 


ABOGADO Edwin Dui- 
neveld, representando un 
studiante di IPA a comenta 
riba e caso di su cliente. Ta 
asina cu e studiante a haya su 
mes den problema pa motibo 
cu e no a logra pasa un cak. 
Mientras cu IPA no kier laga e 
studiante aki sigui su estudio, 
di otro banda ta parse cu e 
comision di evaluacion di De- 
partamento di Ensenansa no 
ta mira problema pa esaki. 
Segun Duineveld, e tipo di 
casonan asina no ta pa trese 
den prensa, pero mirando 
cu ya caba tin informacion 
publica, el a dicidi di duna un 
splicacion toch. 

E studiante cu no tabata di 
acuerdo cu e decision cu IPA a 
tuma a bai den bezwaar com- 
missie di IPA y nan a para riba 
nan punto. E siguiente paso 
tabata pa bai e comision di 
apelacion di Departamento 
di Ensenansa. E comision aki 
despues di a scucha ambos 
banda a tuma e decision cu 
ta favorabel pa cliente di mr. 
Duineveld, caminda cu e stu¬ 
diante por sigui cu su estudio 
pa purba di cabe. E studiante 
lo mester haci aigun cos di 


nobo, pero esey no ta ningun 
problema, segun e abogado. 
Despues di esaki el a bol- 
be lamenta cu e caso aki a 
bin den prensa caminda cu 
hasta minister di Ensenansa 
a wordo involucra. Por a 
compronde cu a ser bisa cu 
un abogado a pone presion 
riba minister y cu e studiante 
en cuestion ta baha e calidad 
di IPA. Riba esaki Duinveld a 
indica cu e decision di laga 
e studiante continua ta di e 
comision di apelacion y no 
di minister, ademas cu e ta 
un di e ultimo personanan na 
Aruba cu lo por pone presion 
riba e minister. 

Mr. Duineveld a comenta 
tambe cu tin mas studiante¬ 
nan cu no ta di acuerdo cu 
cierto decisionnan tuma dor 
di IPA y ta busca nan derecho¬ 
nan via canalnan legal. E ta 
lamenta cu IPA no ta contento 
cu studiantenan ta busca nan 
derecho, siendo cu como in¬ 
stituto cu ta educa e meneer y 
juffrouwnan di scol cu lo siha 
nos muchanan mester bisa cu 
cada ken mester para y busca 
nan derecho. 


Formularionan di inkomestenbelasting ta riba caya caba 

Ultimo dia pa entrega esakinan 
ta 4 di november 2008 


MEVERLY Romano, vocero di 
Servicio di Impuesto di Aruba 
(SIA) a conta cu e formulario 
di winstbelasting 2007 a sali 
16 di juni ultimo caminda cu e 
cliente ta haya 2 luna pa entrega 
su formulario, es decir, awe 18 
di augustus ta e ultimo dia pa 
entrega e formulario aki. 

E aangiftebiljet aki ta conta pa 
e empresarionan cu ta cai bou 
winstbelasting, p.e. e empre- 
sanan cu ta registra como NV. 
Si acaso e cliente no alcanza pa 
entrega su declaracion awe, e 
lo por pidi prolongacion di ter¬ 


mino cual mester ta por escrito 
y no mas lat cu awe. E ora SIA 
ta dune te 31 di december 2008 
pa entrega esaki. 

Igualmente vocero di SIA a 
expresa cu e formularionan aki 
tin preguntanan den dje y ta 
haci un suplica pa tene cuenta 
pa contesta tur e preguntanan, 
pasobra esaki ta duna e inspec- 
tor un bistå di con e situacion 
di e empresa ta como tambe 
con a calcula e ganashi fiscal. 
Mas aleu, el a expresa cu for di 
siman pasa SIA a cuminsa saca e 
formularionan di declaracion di 


inkomstenbelasting 2007. fecha 
oficial di otorgamento ta 1 di 
september 2008 y esey ta nifica 
cu desde e fecha ey e cliente 
tin 2 luna pa yena y entrega su 
formulario. 

Ultimo dia pa entrega esaki ta 3 
di november proximo. Si acaso e 
cliente no ta alcanza pa entrega 
su formulario na tempo, e tin e 
posibilidad pa pidi prolonga¬ 
cion di e termino caminda ta 
haya 2 luna mas, pero e peticion 
no mag di drenta mas lat cu 3 di 
november 2008. 


Deseonan di Marlon Sneek 

Un exitoso aha escolar 2008/2009 


Na tur studiante y maestronan! 

otronan tristo retonan pa logra, 
metanan pa cumpli. Ban laga e 
ana escolar aki bira uno cu na 
final nos tur por ta orguyoso 
di dje tanto alumnonan como 
maestronan. 

Maestronan mi kier a desea 
boso un ana escolar exitoso 
den cual bo lo haci bo maximo 
esfuerzo pa nos muchanan por 
UN ana escolar nobo ta bay logra nan metanan. Alumnonan 
cuminsa pa aigun alegre, pa mi kier a bisa boso cu ta un aha 



escolar nobo cu retonan nobo 
pa tur esnan cu a pasa di klas y 
otronan cu lo cuminsa un ruta 
nobo, esta na otro scol (scol 
avansa), sin lubida esnan cu 
pa un of otro motibo no a logra 
di pasa di klas aha pasa, laga 
e aha aki ta uno fructifero un 
biaha mas na boso tur un bon 
comienso di e aha escolar nobo. 
Ta e mas sincero deseonan di 
boso humilde sirbido 

Mike Eman satisfecho cu atencion di Minister Plasterk pa cu e 

Problemåtica di debenan di estudio 


LIDER di partido AVP mr.Mike 
Eman, den nomber di su fraccion 
den Parlamento di Aruba, reciente- 
mente a manda un carta pa Minis¬ 
ter di Ensenansa Hulandes Ronald 
Plasterk, pidiendo su atencion pa e 
debenan cresciente di studiantenan 
Arubiano na Hulanda. E peticion 
aki di Eman a haya hopi atencion 
di tanto e politiconan na Den Haag 
como di prensa Hulandes. Duran te 
e deliberacion general di Reino 
(POK) den consulta cu Plasterk 
Eman a haci tambe cu e asunto aki 
a bira un tema di e reunion. 

Ta relaciona cu esaki cu durante 
e reunion general cu ‘vaste ka- 
mercommissie” di e comision 
di Ensenansa,cu preguntanan a 
wordo haci na e Minister Plasterk 
dor di parlamentar ionan Hulandes. 
A base di esaki a sigui un consulta 
cu Informatie Beheer Groep (IBG) 
dor di Minister Plasterk pa duna 
contesta riba e problematica di e 
debenan di estudio cu e studiante¬ 
nan (y ex studiantenan) Antiyano 
y Arubiano ta haya nan mes con- 
fronta cu ne. Dia 15 di Augustus 


Minister Plasterk den un carta ta 
contesta e comision di Tweede 
Kamer riba nan preguntanan a 
base di e informacion cu a haya 
hopi atencion. 

“Debedornan Antiyano y Arubiano 
cu a studia na Hulanda y cu a haya 
un fiansa Hulandes, ta regresa 
(despues di nan estudio) den 
mayoria caso bek nan pais. E debe 
cu nan ta hiba cu nan mester wordo 
paga bek na euro. Antiyas y Aruba 
a duna di conoce cu esaki ta causa 
problema pa e debedornan aki. Di 
e lider di oposicon di partido AVP, 
sr.Eman, mi a haya un carta rela¬ 
ciona cu e asunto aki. Den su carta 
Eman ta senala cu e debe aki haci 
na Hulanda ta pisa relativamente 
duro riba e capacidad di pago di 
e debedornan. Esaki pasobra cu 
e entradanan na Antiyas y Aruba 
por lo general ta mas abou cu es- 
nan di Hulanda y tambe pasobra 
cu e florm Antiyano y Arubano ta 
mara na e dollar cu actualmente ta 
masha bou mes. Ta pa e motibo aki 
cu diferente di e studiantenan aki 
ta haya nan mes den problema. Na 


Antiyas y Aruba tin 5840 di e de- 
berdornan aki bibando. Nan tin un 
debe di estudio basa riba e Ley stud- 
iefinanciering2000 (WSF2000). E 
debe aki ta di un promedio di mas 
o menos 15.500 euro pa persona. 
Di 2000 di e debedornan cu no 
a cumpli cu un of dos termino di 
pago, e cobransa a pasa over con- 
forme e procedura legal vigente pa 
un deurwaarder. 

Na 2007 den mas o menos 75 caso 
esaki a conduci na un beslagleg- 
ging definitivo (executoriaal be¬ 
slag) . Studiante y ex studiantenan 
cu ta kere cu nan no por paga 
nan debe di estudio, basa riba e 
WSF2000 por aplica pa un asina 
yama “draagkrachtmeting’, un 
sondeo di nan capacidad finan¬ 
ciero. Esaki ta encera cu anual- 
mente un sondeo ta wordo haci pa 
averigua si un persona tin bastante 
capacidad financiero pa por paga 
e fiansa bek. Si esaki no ta e caso, 
e suma cu mensualmente mester 
wordo paga ta wordo baha of hasta 
poni na cero. E sondeo di capacidad 
financiero ta ofrece bastante alivio 


pa yuda debedornan cu nan prob¬ 
lema di fiansa, Minister Plasterk ta 
informa Parlamento. 

Minister Plasterk den su carta ta 
mustra cu debedornan te cu awor 
masha poco biaha a haci uso di e 
areglo aki. Solamente 7% di nan 
so a pidi un sondeo asina. Esaki por 
bin dor di cu nan no ta na altura 
di e areglo aki. Actualmente na 
Antiyas y Aruba por sera conoci cu 
e sondeo aki pa medio di foyetonan 
di informacion general di IBG. Ta 
pues conviniente pa e grupo di 
debedornan aki dor di un of otro 
forma sera conoci cu e areglo aki, 
entre otro por haci esaki dor di 
manda e informacion aki por es- 
crito na esnan concerni.” 

Minister Plasterk den su carta ta 
sigui bisa cu IBG a informe cu den- 
tro di poco tur nan deberdornan 
lo haya un carta den cua nan ta 
wordo atendi riba e existencia di 
e areglo ya menciona. Ta di spera 
cu dor di esaki e grupo di deberdo- 
nan cu finalmente lo haya su mes 
confronta cu deurwaarder, lo bira 


hopi mas chikito. “Esaki mi ta haya 
suficiente pa yuda debedornan cu 
problema”, Plasterk ta bisa. “Aplica 
otro sistema di sondeo di necesidad 
financiero, manera propone pa 
sr.De Vries, no ta parce mi nec- 
esario. E sistema actual ta ofrece 
bastante posibilidadnan”, Plasterk 
ta continua bisando. 

Lider di fraccion di partido AVP, 
Eman, kende ta e persona cu a pidi 
atencion pa e problematica aki, 
ta kere cu si studiantenan ta mas 
conoci cu e areglo di pago basa riba 
“draagkracht” di IBG cu nan lo haci 
mas y miho uso di dje tambe y cu 
esaki sigur lo trece alivio. Segun 
Eman, e diferencianan di e curso 
di e euro si lo keda un punto di 
preocupacion. 

Eman ta ker explora tambe e posi- 
bilidad pa den cuadra di un cambio 
den nos systenma di impuesto (un 
reforma fiscal) por eventualmente 
crea tambe un extra “break” ora di 
paga bek e debe di estudio. Esaki 
dor di permiti un spacio mas amplio 
pa reduccion for di impuesto. 


5 ana pasa un compania Aleman a presenta proyecto 

lucrativo di energia di biento 

Lamentablemente Gobierno a cherche nan y awe nos ta paga e prijs halto di coriente 


MIEMBRO di partido AVP, 
Donny Rasmijn comentando 
riba energia alternativo a in- 
dica alrededor di 5 ana pasa 
un compania Aleman a bin 
Aruba GWP (German Wind 
Power) cu a bin cu ofertanan 
lucrativo pa Aruba. El a indica 
cu Alemania y Dinaamarca ta 
e dos paisnan mas adelanta 
riba e topico di energia di 
biento. 

E personanan aki a ofrece 
un proyecto di build owning 
operate unda cu nan ta opere 
pa 20 ana largo, ta cuminsa cu 
un 60 mega watts y despues lo 
sigui aumenta den fase. E prijs 
e tempo ey tabata hopi lucra¬ 
tivo, 12 cent pa kilo watt. 
Segun Rasmijn, si Gobierno di 


Aruba a duna por lo menos un 
tiki atencion na e personanan 
aki, nos pueblo lo por a spaar 
un cantidad grandi di placa. 
E tempo ey tabata papia di 
22 cent pa kilowatt, 15 ta¬ 
bata costo fiho y 7 brandstof- 
clausule. Awor ta papiando di 
45 cent pa kilo watt, 15 cent 
ta fiho y e resto na brandstof- 
clausule. Cu esaki miembro di 
AVP ta ilustra cu si a bai cu e 
opcion di e Alemannan, e br- 
anstofclausule no lo a subi mes 
y awor aki lo por ta pagando 
15 cent pa kilowatt en bes di 
45 cent. Lamentablemente 
en bes di a scucha nan, a haci 
cherche di nan y asina a perde 
un posibilidad grandi. 

Di otro banda Donny Rasmin 


ta indica cu partido AVP a pre¬ 
senta un energie nota caminda 
cu ta concentra riba energia 
alternativo, manera energia 
di biento y solo. 

Igualmente el a menciona 
riba e posibilidad di deep sea 
cooling caminda cu hotelnan 
ta gasta entre 25 pa 30 mega 
watt di capacidad di Aruba 
caminda cu na su peak Aruba 
ta gasta alrededor di 125 mega 
watt. Pa airco solamente na 
hotelnan ta papia di 25 pa 30 
megawatt. 

Deep sea cooling ta un proyec¬ 
to caminda ta saca awa di 
lama for di un profundidad 
basta abou y ta use pa airco. E 
proyecto ey lo scapa basta hopi 


coriente pa WEB, mas ainda 
awor cu Gobierno ta dunando 
mas y mas permiso pa expan- 
sion y construccion di hotel y 
condominionan. 

Segun Rasmijn, e azeta cu ta 
wordo kima na WEB ta un 
azeta caro, cu awor ta na 100 
dollar pa bari. Mientras tanto 
tin un refineria na Aruba cu ta 
kimando un azeta cu aworaki 
su prijs ta 20 dollar pa bari. E 
no ta un azeta comun, e ta mas 
pisa, pero a keda demostra ya 
caba pa mas di 20 ana cu e ta 
funciona. 

WEB a laga un compania haci 
un estudio di e boilernan cu 
nan tin pa wak si nan por kima 
e fuel aki, pero segun Rasmijn, 
e compania cu nan a busca ta 


e dochtermaatschappij di e 
mesun compania cu ta provee 
nan cu e diesel enginenan di 
Warsila. Naturalmente e reco- 
mendacion pa usa e azeta pisa 
aki tabata negativo. 
Finalizando Donny Rasmijn ta 
bisa cu lamentablemente nan 
como AVP no tin mas acceso y 
lo ta deseabel pa por tabatin 
acceso na e rapportnan pa 
mira kico tin den nan y hasta 
pa contradecinan y bai mas 
diep den detaye, ya cu tanto e 
mes como su colega di partido 
Mike de Meza tin hopi cono- 
cemento riba dje y nan lo ta 
desea di ta mas involucra den 
esaki pa mustra cu en berdad 
por baha e gastonan di pro- 
duccion di coriente. 

Rusia ta anuncia inicio di su retirada di Georgia 



AYERA Rusia a sigura cu ya e’la 
cuminsa cu retirada di su for- 
zanan for di e zona di conflicto 
den e ex republica sovietico di 
Georgia. 

“Awe, segun e plan di paz, a 
cuminsa e retiro di e forzanan 
di paz y di refuerzo Ruso”, e 
subhefe di Estado Mayor di 
ehercito Ruso, general Anatoly 
Nogovitsyn, a bisa ayera den 
comunicado breve. 

E’la agrega cu e tropanan tabata 
saliendo di Gori, un ciudad stra- 
tegico Georgiana ubica 90 kilo¬ 
meter oost di e Capital, Tiflis. 

E comunicado a worde publica 
den e incertidumbre si Rusia 
tabata pa cumpli cabalmente cu 
e promesa di president Dimitry 
Medvedev di cuminsa e retiro di 


tropa ayera. 

Ayera mainta e forzanan Ruso 
staciona rond di e Capital stra- 
tegico di Gori, no tabata mustra 
senal di ta retirando, y incluso 
nan tabata parce di ta refor- 
zando nan posicion. 

Gori ta keda riba e unico ca- 
minda importante cu direccion 
oost-west di Georgia, loke nifica 
cu ocupacion Ruso di e camnida 
aki, por corta e pais na mitad 
efectivamente. 

Segun e plan di paz negocia pa 
Union Europeo y firma pa Med¬ 
vedev y e president Georgiano 
Mijail Saakashvili, ambos parti 
lo retira nan forzanan pa e posi¬ 
cion cu nan tabata tin prome cu 
e guera a cuminsa siman pasa 
den e region separatista Geor¬ 


giana di Sur Osettia. 
Nogovitsyn a bisa cu e tropanan 
Ruso tabata bolbiendo pa Sur 
Osettia y pa e zona di seguri- 
dad defini pa un acuerdo di 
1999 di e “comision di control 
conhunto”, cu teoricamente 
a bin ta na mando di e estado 
di Sur Osettia desde cu esaki a 
separa di Georgia na principio 
di e decada di 1990. Funcionari- 
onan Georgiano y Rusos no por 
a clarifica e dimension di e zona 
di seguridad mes ora. 
Forzanan Ruso a invadi Sur 
Osettia siman pasa pa para un 
ofensivo di Georgia, cu tabata 
trata pa pone e provincia re- 
belde bao su control. Esaki a 
causa un conflicto arma entre 
Rusia y Georgia. 




Septiyiso a nace na Egipto, un milager divino, segun e docter 



Un muher a duna luz na sep¬ 
tiyiso na Alexandria, nort di 
Egipto, un hecho cu a worde 
califica como “milager divino”, 
pa e docter cu a dirigi e parto. 
Asina e agencia oficial di noti- 
cia MENA a informa diasabra 
ultimo. 

Ghazala Ibrahim Omar, di 27 
ana, a duna luz na siete baby, 
cuater mucha homber y tres 
mucha muher, despues di un 
cesaria realisa seis siman prome 
cu e’la yega su dia, den un 
hospital universitario di Alex¬ 
andria, Egipto. 

“Aki realmente ta trata di un mi¬ 
lager divino. E mama no a tuma 
ningun reconstituyente durante 
su ovulacion”, segun Ahmed 
Salam, e docter responsabel di 
e ekipo cu a controla e parto di 


e septiyiso, manera e’la worde 
cita pa MENA. 

E director di hospital a bisa cu 


e babynan recien naci, cu ta 
pisa entre dos y tres kilo, ta den 
couveuse. 


70 square meters 
Office space for rent 



Marisol Building, Street level 

(L.G. Smithboulevard 60) 


For more information call during office hours 
@ 583-7737 or e-mail to info@crdgroup.com 

Turistanan a bandona Key West pa menasa 

di posibel orcan 



MILES di turista a bandona 
Key West ayera, cu ta e ultimo 
ciudad den extremo zuid di 
Merca, pa e tormenta tropical 
F y cu tabata acercando 

y cu por a haya forza di orcan, 
polis a informa. 

Rijnan largo di auto tabata 
bandona e popular Key West, 
na Florida, respondiendo na un 
yamada di autoridadnan cu a 
pidi bishitantenan pa bandona 
e zona. 

“Tin un cantidad grandi di 
turista y hopi trafico saliendo di 
e cayonan”, e vocero policial di 
condado Monroe, Becky Herrin, 
a laga sa ayera. 

“Bon mira e ta un bon senal, ya 
cu e ta mustra cu e hendenan 
a haci caso di e advertencia”, 
Herrin a agrega, y a aclarea cu 


e orden di evacuacion ainda no 
tabata valido pa residentenan. 
E tormenta tropical Fay diado- 
mingo a pasa riba e parti zuid 
di Cuba y ayera a alcansa e 
peninsula di Florida. 

E di seis tormenta den e tem- 
porada di orcan den Atlåntico, 
Fay ya a causa morto di basta 
hende. 

Mas o menos 50 persona a muri 
na Haiti ora un bus a purba 
cruza un riu carga cu awa pa 
motibo di yobidanan, y na e 
pais bisina di Republica Repub- 
licano a registra cinco morto 
diasabra. 

Un pareha di edad mediano a 
hoga na e Capital di Jamaica 
ora nan auto a keda pega riba 
un cruce inunda. 
Residentenan di Key West a 


cuminsa tuma medidanan di 
precaucion, manera fortalece 
nan residencianan pa enfrenta 
e tormenta Fay. 

Cuater shelter a worde habri 
por sea caso evacuacion bira 
necesario. Scolnan a cera ayera 
y ta keda cera awe, como tambe 
e oficinanan di polis, segun e 
agencia di maneho di emer- 
gencia di condado Monroe, 
bao cual e region di e cayonan 
ta cay. 

E cayonan di Florida, ta un 
cadena di isla cu ta vulnerabel 
pa orcan, conecta cu e conti- 
nente pa un serie di brug riba 
lama y un solo caminda. 

Key West, e punto mas zuid di 
Merca, caminda “miya zero” 
ta, a bira un lugar famoso pa 


viahero y artistanan Mericano 
cu ta yega eynan di tur parti di 
e pais, como tambe turistanan 
di henter mundo. 


Den curso di ayera, Fay a pasa 
riba Key West como tormenta 
tropical y no a causa dano na e 
isla turistico. 



Gobernador Arnold 
Schwarzenegger a opera rudia 


GOBERNADOR Arnold 
Schwarzenegger a worde 
opera na su rudia drechi, cu 
e’la lastima haciendo ehercicio 
dos siman pasa. 

E ex culturista di 61 ana a sali 
di un conferencia riba medio 
ambiente pa su rudia worde 
samina. Su personal no a 


bisa nada sino te diadomingo 
atardi despues cu docternan 
a haci un cirugia artroscopico 
diasabra pa coregi un disco 
fractura. 

E vocero Matt David a bisa cu 
e operacion tabata un “pro- 
cedimento menor” y bisa cu 
Schwarzenegger a bay misa 


diadomingo y a cana sin ayu- 
do. 

E ex actor cu a bira politico 
a sufri un cantidad di lesion 
fisico durante ananan. 

Esun mas recien tabata un 
ruptura di femur durante un 
accidente di ski na 2006. 

HAVANA - E tormenta tropi- 
cal Fay, cu ya a causa morto 
di por lo menos 57 persona 
den paisnan di Caribe durante 
fin di siman, ayera a sacudi e 
costa zuid-oost di Cuba, den 
un trayecto cu lo a hibe pa 
Florida, posiblemente cu forza 
di orcan. 

E tormenta a golpea Cuba cu 
bientonan di 50 miya pa ora 
y por a laga te cu 200 mm di 
yobida riba e isla ora e’la ban- 
dona esaki den direccion noord, 
meteorologonan a laga sa. 

E Centro Nacional di Orcan 
(CNH), cu sede na Miami, abisa 
cu pa 9’or di mainta, ora GMT, e 
centro di e tormenta tabata riba 


e centro di Cuba. 

Fay tabata move den direccion 
noord-noord-oost cu un ve- 
locidad di casi 11 miya pa ora, 
y lo a yega Straights of Florida 
atardi y alcansa e cayonan ay¬ 
era nochi. 

Pa e momento ey, e por tabata 
cerca di alcansa forza di orcan, 
cu bientonan di 73 miya pa ora 
como mmimo. 

Funcionarionan Cubano a 
ordena evacuacion di aigun 
parti di Havana, pa temor cu 
e yobidanan fuerte por causa 
inundacion den e Capital Cu¬ 
bano y derumba aigun edificio 
antiguo. 



Crudo a subi pa temor cu Fay lo afecta suministro 


PRIJSNAN di crudo a subi 
ligeramente ayera debi na 
preocupacionnan di mercado 
cu e tormenta tropical Fay lo 
por interumpi e trabaonan 
di extraccion di petroleo den 
Golfo di México. 

Merdia na Europa, crudo 
liviano cu contenido abao di 
sulfur pa entrega na septem¬ 
ber a subi cu 26 een pa 114,03 
dolar pa bari den intercambio 
electronico prome cu apertura 
di Bolsa Mercantil di New York 
(Nymex). E contract a baha 


1,24 dolar diabier na pa cera 
na 113,77 dolar pa bari. 

Na London, e mezela Brent 
di Noordzee pa entrega na 
october a subi cu 39 een pa 
112,94 dolar pa bari den mer¬ 
cado ICE. 

Fay a cruza Cuba ayera mar- 
duga y anochi e lo a pasa 
cerca di e cayonan di Florida. 
Pa 9’or di mainta, ora GMT, 
e centro di Fay tabata riba e 
centro di Cuba na como 155 
miya zuid-zuid-west di Cayo 
Hueso y tabata bai den direc¬ 


cion noord-noord-oost cu un 
velocidad di 12 miya pa ora, 
segun Centro Nacional di Or¬ 
can di Merca. 

Den otro cotizacionnan di e 
bolsa Nymex, combustibel di 
calefaccion pa futuro entrega 
a baha cu 1,72 een pa 3,1019 
dolar pa galon, mientras gaso¬ 
lin a perde 0,17 een pa 2,8585 
dolra pa galon. 

E contractnan pa futuro en¬ 
trega di gas natural a baha 
cu 11,4 een pa 7,978 dolar pa 
1,000 pia cubico. 

President Pakistani, Pervez Musharraf, a baha 


E president di Pakistan, Per¬ 
vez Musharraf, ayera a anun- 
cia su renuncia, despues cu e 
tabata nuebe aha na poder, 
alegando cu asina e lo evita 
un huicio politico cu lo dana 
e interesnan di e nacion. 
Musharraf a indica cu ayera 
tardi mes e ta bandona su 
cargo, convenci di cu su deci¬ 
sion tabata “pa e pueblo, y pa 
e pais”. 

“Mi ta spera cu e pais y pueb¬ 
lo lo pordona mi erornan”, 
Musharraf a bisa den un dis¬ 
curso na television, durante 
cual e’la trata di hustifica su 
gobierno. 

Musharraf a domina Pakistan 
pa mas di un decada desde cu 
e’la asumi poder den un golpe 
militar na 1999 y a converti e 


pais den un aliado strategico 
di Merca, apoyando e guera 
contra terorismo, pero e popu- 
laridad di Musharraf entre e 
pakistaninan a bai perdi segun 
ananan tabata pasando. 

Un gran cantidad di habitante 
di e nacion ta di opinion cu e 
causa di e violencia intenso 
den nan pais ta e aliansa di 
Musharraf cu Merca. E reputa- 
cion di Musharraf a cay na su 
nivel mas bao aha pasa ora e’la 
ordena destitucion di decena 
di huez, y a decreta estado di 
emergencia. 

Oposicion politico na februari 
ultimo a gana e eleccionnan 
parlamentario y di e tempo ey 
ta tratando di kita Musharraf 
di poder. 

E renuncia di Musharraf ta 


worde considera como un gol- 
pi pa e gobierno di president di 
Merca, George W. Bush. 

E hefe di estado saliente, cu 
a yega na poder pa medio di 
un golpi militar pacifico, a 
trata di lucha contra e rebeldia 
islamita cu ta destabilizando 
Pakistan y e pais bisina, Af- 
ganistan, caminda al-Qaeda 
y e milicia religioso Talibån a 
bolbe den gobierno. Despues 
cu e renuncia di Musharraf 
a worde anuncia, tabata tin 
un recuperacion di e bolsa 
di Pakistan y di e moneda 
nacional. 

Musharraf a priminti di en- 
trega su renuncia ayera mes na 
president di Asamblea Nacio¬ 
nal. Mohamedmian Soomro, 
president di e camara mayor 


di parlamento, lo asumi e fun- 
cion temporalmente. 

No ta conoci ken parlamento 
lo elegi pa reemplaza Mush¬ 
arraf, un bon parti di esaki 


ta pasobra e coalicion di go¬ 
bierno a priminti di kita gran 
parti di e poder di presidencia, 
y debolbe esaki den man di e 
prome ministro. 



Centenar di persona evacua ora dam a kibra na 

Grand Canyon 



UN dam di santo debilita 
pa yobidanan fuerte a kibra 
diadomingo ultimo cerca di 
Grand Canyon, loke a causa 
inundacion di un pueblo tribal 
y a obliga autoridadnan pa 
evacua centenar di habitante 
cu helicopter. 

No a raporta lesionado. 

E kiebro di e dam Redlands a 
causa inundacion na e pueblo 
di Supai, caminda como 400 
integrante di e tribu Havasu- 


pai ta biba, segun Maureen 
Oltrogge, vocero di Parke Na¬ 
cional di Gran Canyon. 

E yobidanan intenso a causa 
problema, incluso prome cu 
e dam a kibra. Un grupo di 16 
persona cu tabata viaha den 
un boto a keda naufraga riba 
un baranca den e huntura di 
e rooi Havasu y riu Colorado 
diasabra anochi, despues cu 
awanan di e inundacion a 
lastra nan salbabidanan bai cu 


nan, Oltrogge a laga sa. 

E viaheronana a worde haya 
ileso y a worde rescata for di e 
canyon, di cual e partinan mas 
hundo ta inaccesibel na hopi 
sitio, a menos cu helicopter. 

E personanan a worde trasla- 
da pa aire pa un zona di sta- 
cionamiento na como ocho 
miya di Supai, y di eynan den 
bus pa un shelter di Cruz Cora 
na Peach Springs, na como 
60 miya zuidwest di Supai, e 
vocero a bisa. 

Ayera tabata prome dia di un Ana Escolar Nobo 


TRAFICO sigur tabata masha riba nos careteranan rond Aruba, 
y esaki ta debi cu tabata e prome dia di un Ana Escolar Nobo. 
Masha mucha a bay scol pa prome biaha ayera, pa cual bao di 
aigun tabatin alegria y otronan tabata yora. Ta nos deseo, pa nan 
tur ta consciente cu esaki ta un forma di inversion den futuro di 
Aruba, y pesey nos ta desea grandi y chiquito, tur clase di éxito 
den e Aha Escolar Nobo aki. 

Si nos kier haci un apelacion, e.o. n’e brigada di polis motoriza, 
pa tene control banda di nos scolnan, sigur den oranan di mainta, 
y merdia ora scol caba. 

Afo di careda 


Comite Olimpico 
Internacional a 
expulsa Fani 
Halkia pa doping 



COMITE Olimpico Internacional (COI) a confirma e positivo 
pa steroid di e atleta griega Fani Halkia y a dicidi expulsa esaki 
di Weganan di Beijing 2008. Halkia, oro olimpico den 400 
meter na Atenas 2004, a duna positivo pa steroid Methyltrien- 
lon den un control di e Agencia Mundial Antidopahe (AMA), 
realisa 10 di augustus ultimo na Fukui (Hapon). Comision 
Disciplinario di COI a bisa cu steroid tin potencial efecto serio 
riba e salud. 

Den un comuncado, COI a bisa cu e test “B”, solicita pa Halkia 
na Beijing dia 17 ultimo, a confirma e positivo pa e mesun 
substancia prohibi. 

Comite Olimpico Griego a suspende Halkia, un gesto cu COI 
a eligi ayera, y e atleta a bandona e Villa Olimpico. 

Comision Disciplinario a aproba e expulsion di Halkia di e 
Weganan di Beijing y e cancelacion inmediato di su acredita- 
cion, na tempo cu a pidi autoridadnan griego cu investiga si 
a produci violacion di e ley pa parti di e entrenador, George 
Panagiotopoulos. 

Na Atenas, e minister di cultura, Mijalis Liapis, a expresa na 
Atenas su desilusion pa e caso di dopahe di Fani Halkia y a 
exigi sancion mas duro contra atletanan cu uza substancia 
prohibi. 


Ta demostra su poder 


Cuba ta mantene su invicto 
ta gana Hulanda na Beijing 





CUBA a ricibi contribucion di 
tur banda y cu un racha di cinco 
careda den di cinco a mantene 


dialuna su invicto den e torneo 
olimpico di baseball na gana 
pa knock out cu score 14-2 riba 
Hulanda. 

E bateador designa Alfredo De- 
spaigne solamente tabata falta 
e homerun pa logra e ciclo, e 
outfielder Alexei Bell a bay di 
5-4, cu un triple y tres RBI y 
e relevo di Jonder Martinez a 
hasi efecto pa asina e team di 
Caribe gana su di cinco wega y 
mantene cu record perfecto den 
e ultimo campeonato baseball 
olimpico. 


Martinez a tira cuatro inning y 
solamente a acepta un careda 
pa haya e Victoria den relevo 
despues di sustitui e habridor 
Yadier Pedroso, cu a tira tres 
inning. 

Miguel Lahera a tira di ocho sin 
problema pa completa e wega. 
Den e prome inning, Cuba a 
probecha di e descontrol di e 
habridor hulandes Juan Carlos 
Sulbarran. E hoben di 19 ana 
a otorga dos base por bola, a 
golpea un bateador y a hasi un 
wild pitch pa asina e cubano 
nan anota un careda. 

Su poderoso recta, sin embargo, 
a evita cu e dano tabata mayor 
na poncha e tres cu a retiro den 
dicho inning. 

E left fielder Bryan Engelhardt 
a empata e accion den di dos 
inning, cu un homerun pa cen¬ 
ter field. 

E hulandesnan a bay ariba 2-1 
den di tres, ora a ataca e habri¬ 
dor cubano Yadier Pedroso cu 
tres indiscutibel, incluyendo un 
double di Sharnol Adriana cu 
por a produci dos careda pero 
e hungador Yurendell de Caster 
tabata gara na home cu un tiro 
perfecto di Michel Enriquez. 

E cambio di mando 


Rafael Nadal ta e 
rey nobo di tennis 
mundial di ATP 



RAFAEL Nadal ta awo e rey nobo di tennis mundial, despues 
di kibra e 237 siman consecutivo di e suizo Roger Federer 
como number uno den clasificacion di ATP, y e spaho a cum- 
insa asina su etapa oro, un dia despues di logra oro olimpico 
den Weganan Olimpico. 

E hungador di 22 aha, di e manera aki ta ratifica loke a logra 
tres siman pasa y e caprichoso buelta di clasificacion a con- 
firma desde e siman aki. 

E campeon di Roland Garros, ultimo ganador di Wimbledon y 
reciente ganador di medaya di oro na China, a transforma den 
e tercer spano cu ta logra e privilegio ey, despues cu Carlos 
Moya na 1999 y Juan Carlos Ferrero na 2003. 

Despues di 160 siman como escolta di Federer, awo Nadal ta 
logra yega ariba cu 770 punto di ventaha riba e suizo y 1.595 
riba e serbio Novak Djokovic. 

Desde e instauracion di e clasificacion mundial na 1973, 
Nadal a bira den di 24 na tin e privilegio di ta lider y di cinco 
zurdo na yega number uno, e prome desde cu a logra e chileno 
Marcelo Rios na 1998. 

E ultimo biaha cu Federer no a ocupa e number uno di e 
clasificacion di ATP tabata e siman di 26 di january 2004, 
e mericano Andy Roddick tabata mirando tur desde e mas 
halto. 

Pa yega na e coronacion aki den 2008, e tenista di Mallorca 
a hunga e aha aki 20 torneo, cu 8 titulo, cu ta yega 31 den su 
carrera, cu a cuminsa na 2001. Cu e impresionante number 
di 70 Victoria y solamente 8 derrota den e temporada aki, 
Nadal tin awo dilanti e obhetivo di mantene e number uno t’e 
Copa Masters di Shanghai na november y e desafio di logra 
Copa Davis cu Spana. 


Cuida un hoya 

Iker Casillas a declara cu lo 
trata di protege Robinho 



IKER Casillas, portero di Real Madrid, a declara 
cu ta bay trata di pone maximo proteccion riba 
Robinho paso e ta un hungador cu su companero- 
nan kier tin den e team. 

“E ta inevitabel cu e polemica cu ta purba kibra 
su rendimento den e veid paso e hungador no ta 
un machine y ora ta papia tanto di uno, por afecta 
e nivel personal”, el a bisa. 

Despues di e derrota contra di Valencia di 3-2, 
den e wega di ida di Supercopa. Den cual su team 
no por a permiti el uho di score tres gol den 45 
minuut. Casillas a reconoce cu e team a keda un 
poco tristo despues di e wega y a opina cu porta a 
hunga mucho inocente paso cu un 2-2, sabiendo 
cu tin ida y buelta, tin cu wanta un poco mas. 
“Tin cu mehora loke nos a hasi malo, pero tam- 


poco tin cu preocupa paso den e prome wega 
oficial y nos ta den pretemporada. Ainda asina, 
semper cu perde e tipo di weganan ta bay fastidia 
na cas”, el a admiti. 

Valencia tabata e team cu mas ocasion di gol den e 
prome parti di wega, mientras cu e team di Bernd 
Schuster a yega un biaha y a score. 

“Den di dos parti, porta cu menos peliger den e 
hugadanan, nan a score dos gol sigui cu a laga 
nos un poco cu dolor t’e cu nos a logra e empate”, 
Casillas a bisa. 

E portero a sigura cu e team lo lucha pa gana 
den Bernabeu ya cu, compara cu e 1-0 cu e team 
a dal contra Sevilla den e wega di ida di Super¬ 
copa temporada anterior, e 3-2 na Mestalla no 
ta malo. 

Un paso dilanti 

Valencia tabata mas cu Real 
Madrid den Supercopa di Spana 


VALENCIA a tuma e iniciativa den e Supercopa pa gana cu score 
di 3-2 riba Real Madrid, den un gran wega di e localnan cu tabata 
hopi superior cu esnan di Schuster, cu apesar na tur cos a sali bibo 
di Mestalla danki na e efectividad diVan Nistelrooy y e parada nan 
di Iker Casillas, ken tabata e mihor di su team. 

Apesar di ta ainda den pretemporada, e wega tabata tin un ritmo 
di wega hopi halto, y tabata un gran espectaculo, den cual Valencia 
tabata superior riba e rival cual a hunga colectivo tabata inexis- 
tente den e prome ora di wega. 

Y ta cu Valencia a subi e veid di wega dispuesto pa demostra cu 
a lanta di e pesadiya cu a pasa aden e temporada pasa y desde e 
prome instante a hasi dono di e wega contra un Real Madrid, cu 
Robinho di titular, tabata trata di purba tur cos cu tabata por. 
Valencia a impone un intenso ritmo di wega y no a tarda hopi pa 
dispone di un ocasion cla pa gol, pero manera ya ta habitual den 
e ultimo temporada, e keeper Iker Casillas a sali na rescate di su 
team, cu dos gran intervencion contra Villa y un tiro di Moretti, a 
impidi cu e localnan a habri e score den e prome cambio. 

Real Madrid tabata bon den e wega cu bala para, aunke Van Nistel¬ 
rooy a duna muestra di su intenso asesino y e prome cu tabata tin 
despues di un gran control, a logra pone e 1-0 cu un tiro crusa na 
di 13 minuut. 





Bistå cla pa Exito 


y 


7Z 


Awor cu 

MERCANCIA 
NOBO! 


Riba e gran dia.. 

Bishita nos pa 
escoge e mihor 
flus, dashi, 
camisa, carson 
y mucho mas 

Guarda Costa cu tremendo charla informativo 




DIABIERNA ultimo, dia 15 di 
augustus 2008, Guardacosta 
di Aruba y Antiyas Hulandes a 
tene un tremendo presentacion 
na Centro di Pesca Hadicurari. 
Cantidad record di publico a 
yena e sala multifunctional di 
Hadicurari te cu esaki a keda 
chikito. Tur esnan presente, 
tanto piscado, dono di boto, 
watersport operators y pub¬ 
lico general, a cera conoci cu 
Guarda Costa, nan trabao y 
tareanan. 

Tabata sr. Randolph Paskel cu 
a introduci e ekipo di Guarda 
Costa kendenan a presenta 
den uniform cu varios ekipo y 
material, pa asina esnan pre¬ 
sente familiarisa nan mes cu 
Guarda Costa. Despues a sigui 
un video den cual GuardaCosta 
ta ilustra den forma hopi cla y 
informativo, e historia, motibo, 
tareanan y logronan di Guar¬ 
da Costa di Aruba y Antiyas. 
Guarda Costa ta un partnership 
entre e partnernan den Reino 
y ta eherciendo trabaonan 
di, combatimento di droga, 
mantencion di ordo y control 
di leynan relevante manera 
nabegacion, medio ambiente y 
otronan na bienestar di henter 
comunidad. 

Presentacion di leynan: 
Siguientemente sr. Paskel a 
introduci Patty Duncan, kende 
despues di a parti un compi- 
lacionnan di leynan relevante 
pa piscado y dono di boto, a 
elabora riba e detayenan cu tur 
hende mester atene cu nan ora 
di subi lama. E splicacion am- 
plio tabata hopi profesional y al 
caso. Ademas a keda concorda 
cu lo entrega e compilacion di 
leynan aki na Centro di Pesca 


Hadicurari tambe pa asina 
tur esnan cu no por a haya un 
copia, por pasa busca esaki 
despues. Leynan di nabegacion, 
vaarbewijs y aspectonan di 
medio ambiente ta entre aigun 
di esnan cu Guarda Costa ta 
eherce control y si no cumpli 
cu esakinan, esnan cu kibra ley 
por conta cu boet, confiscacion 
di boto of ekipo, of hasta por 
bay cera. 

Na final di e presentacion ta¬ 
bata tin amplio oportunidad 
pa haci pregunta. Randolph 
Paskel, acompana pa Louis 
Tromp y Patty Duncan a percura 
pa den forma profesional y al 
caso contesta tur pregunta den 
forma hopi comprensibel. Hopi 
tabata e apoyo expresa door di 
esnan presente pa e trabao di 
control pa asina haci nos awa 
y costanan mas sigur. E trabao 
di control ta uno dificil tin ora, 
pero sumamente necesario. Por 
ehempel varios tabata e pisca- 
donan presente cu a apela pa 
hiba control mas estricto contra 
botonan di recreo cu ta pasa cu 
velocidad demasiado halto den 
areanan prohibi, cual ta causa 
dano na e boto di piscado y ta 
forma peliger riba lama. 

Aprecio pa Guarda Costa: 
Piscadornan a gradici Guarda 
Costa pa nan tempo y inter- 
vencion, como tambe a aplaudi 
Guarda Costa pa nan trabao y 
empeno. E informacion brinda 
seguramente lo duna su fruto 
pa tempo nos dilanti. Na mes 
momento Gilbert Rasmijn, 
president di fundacion Centro 
di Pesca Hadicurari, flankea 
pa miembro di directiva Wladi- 
mir Wolff a haci entrega di un 
certificado di aprecio chikito 


na nomber di Centro di Pesca 
Hadicurari y tur piscado. Ras¬ 
mijn a splica cu tin peticion 
pa organisa anochinan infor¬ 
mativo pariba di brug tambe 
y a anuncia asina tambe, cu 


durante luna di september ora 
Hadicurari lo ta experienciando 
trabao di construccion pa un 
expansion di su sala multifun- 
cional, lo tene varios charla 
pariba di brug. E fecha y lugar 


lo ser anuncia denter di poco 
via medionan di comunicacion. 
Fundacion Centro di Pesca di 
e forma aki ta duna realce na 
su meta pa sirbi tur piscado di 
henter Aruba. 

New York Yankees ta 
logra duna Mike Mussina 
su triunfo riba Royals 


JASON Giambi, a dal un 
homerun cu base yen, Alex 
Rodriguez a dal un homerun 
di tres careda y Yankees a duna 
Brian Bannister un palo, pa 
gana esaki diadomingo cu score 
di 15-6 riba Royals. 

Esaki ta permiti Yankees dividi 
e honornan den su serie di wega 
di temporada contra Kansas 
City. Cody Ransom a agrega un 
homerun di dos careda y Xavier 
Nady tambe a dal un homerun 
pa Yankees, cu a cuminsa e dia 
seis wega patras di Boston. 
Rodriguez a bay di 3-3, cu 
cinco careda produci, mientras 


cu Derek Jeter a bay di 4-4 y a 
anota den tres ocasion. 

Mike Mussina a permiti tres 
careda den e prome inning pero 
e trankilisa despues, pa retira 
su ultimo 14 rival y mehora su 
record na 6-0 contra team di 
Division Central di Liga Ameri- 
cana. Tabata e triunfo number 
266 pa e pitcher, cu loke ta yega 
Bob Feller y Eppa Rixey, den di 
34 lugar den e lista di pitcher cu 
mas Victoria. 

Apesar na gana al menos 15 
wega den 11 temporada dis- 
tinto, Mussina nunca a yega na 
20 triunfo. 

Segun Desiree Croes di AVP: 

Maneho di drs. Marisol Lopez-Tromp: Aha escolar nobo yena di 
sorpresa desagradabel atrobe pa tanto docente como alumno 



Despues di a disfruta di un 
vakantie bon mereci, docente¬ 
nan aki na Aruba ta reanuda 
nan trabao e siman aki. Hopi 
t’esnan cu ta preocupa pa loke e 
aha escolar 2008/2009 lo trece 
pa nos. 

For di tempo cu Gobierno di 
MEP a mustra loke pa nan ense- 
nansa ta nifica dor di pone bao 
maneho di sra. Marisol Lopez- 
Tromp, ta tristo di mira kico ta 
pasando cu nos ensenansa. 

Nos ta corda hopi bon cu cuanto 
sorpresa desagradabel nos a 
haya nos mes e ana escolar pasa 
na man di nos Minister di Ense¬ 
nansa, di acuerdo cu Desiree 
Croes di AVP. 

Ana escolar a cuminsa sin mate- 
rial, falta di maestro y inseguri- 
dad cu cierto opleidingennan ta 
sigui of no. Esey ta djis un par 
di e tantisimo cosnan cu a bay 
malo e ana escolar pasa. 

Pero loke mas a pone tur hende 
ta puntra nan mes ta kico ta 
pasa den cabes di Minisiter t’e 


deciscion cu el a tuma di un dia 
pa otro pa loke t’e examennan 
na scolnan secundario. 

Sin consulta cu field Minister 
a tuma desicionnan sin pia ni 
cabes. Ana pasa Minister -out of 
the blue- a dicidi cu alumnonan 
por haya mas oportunidad pa 
pasa nan schoolonderzoek. 

Den un carta pa docentenan a 
informa nan cu cada candidato 
pa examen e aha ey por her un 
schoolonderzoek. Esaki ta algo 
cu nos ensenansa secundario no 
tabata conoce. T’asina cu ora un 
alumno ta malo, y tin un carta 
di dokter e por traha un asina 
yama zieken-s.o. 

Pero aha pasa Minister Lopez- 
Tromp a hunga Sinterklaas 
mei-mei di aha y a introduci un 
her-s.o. pa tur alumno. 

Den prome instante pa s.o-1- 
periode y s.o.-2 periode so, 
pero ora cu asina mes den luna 
di april ainda tabata mustra cu 
hopi mucha no lo haal e aha, 
Minister a pensa: “Que sigue la 


fiesta”, y den 3e periode a tuma 
e desicion, Desiree Croes ta 
supone mainta na su desayuno, 
pa regala no un chance pa her 
un s.o. si no e chance pa her 
dos s.o.H 

Riba su mes e idea pa un hoben 
haya mas chance no ta uno 
malo, pero e argumentacion su 
tras ta completamente robes, 
segun Desiree Croes. Por ta pa 
desesperacion pa drecha loke 
a tuma Minister 4 pa 5 aha pa 
dana. 

Duna mas chance por reduci 
berdad e cantidad di hobennan 
cu ta faya na scol, y asina subi 
riba papel e porcentahe di exito 
na scol. Cu si esaki ta hisa tambe 
e calidad di nos ensenansa ta 
masha di duda. 

Un hoben cu mester pasa un 
aha escolar riba un hala di extra 
chance, no ta refleha su calidad 
como studiante, pero manera 
practica a mustra su abilidad 
di 'gambler'. 

Pa cuminsa e desicion aki a 
wordo tuma despues cu scol 
a cuminsa caba y comision di 
maestro di examenklas ya a 
traha riba s.o.'s y zieken-s.o.'s. 
P’e motibo aki, loke lo mester 
tabata e zieken-s.o. a pasa na 
bira e extra her-s.o. y si mester 
tabata asina cu un alumno bira 
malo mester a traha un zieken- 
her-s.o. Ainda bo por sigui mi? 
Como cu docentenan no ta¬ 
bata sa cu e zieken-s.o. mester 
a fungi como e extra her-s.o. a 
resulta cu e contenido di e ge- 
wone s.o y e extra her-so tabata 
casi identico. E alumno a score 
claro masha halto mes den e le 
periodo. 

Den e di dos periodo maestro- 
nan mester tabata mas creativo, 
pasobra no lubida cu mester 
traha pregunta p’e gewone s.o., 
e zieken s.o. y e extra her-s.o. 
Den total mas cu 60 pregunta. 
Maestronan y no Minister a ki- 
bra cabes pa purba di tene nos 
calidad di ensenansa na halto. 


Un extra problema cu e extra 
chance a trece cune y cu clara- 
mente Minister no a premira, 
ta cu e alumno a faya un s.o. 
pa un motibo. Mayoria bes pa 
motibo cu simplemente e no ta 
domina e 'stof completamente, 
pues lo mester haya e lesnan 
un biaha mas pa por drecha su 
conocemento y asina su chance 
riba un bon cifra. Pero, loke 
Minister no a pensa, ta pasa: Le¬ 
snan ta sigui....e alumno mester 
prepara su mes p’e siguiente 
periodo, mientras ainda e tin un 
extra her pendiente di e periodo 
anterior. Atrobe maestronan 
mester a duna un man pa scapa 
Minister su desicion: Lesnan 
despues di scol y riba diasabra 
mester a remedia e problema. 
Esaki na luna di april den e 
welga di ambtenaren Minister a 
lubida atrobe completamente. 
Den e di tres periodo e escena 
ta ripiti su mes, cu solamente 
un diferencia grandi, ya no por 
duna mas les despues di ora di 
scol, pues e alumno mes mester 
percura p’e extra lesnan. Esaki 
a trece cune cu e tabata falta 
les normal, pues di e di tres 
periodo, pa studia e materia cu 
el a faya den e di dos periodo. 

Un situacion masha bruha pa 
e alumno y incontrolabel p’e 
maestro. E alumno cu por a 
haya un hopi bon cifra pa un 
cierto materia cu por t’e mester 
pa su futuro estudio, pa motibo 
cu e mester a concentra riba un 
otro materia, ta haya pa tur dos 
cifra cu e no a merece. 

Y na final, comosifuera no 
tabata suficiente pa mustra 
su incapacidad pa maneha 
un Ministerio cu claramente 
Minister Lopez Tromp no ta 
compronde, ta tuma e desicion 
cu p’e materia Papiamento cu 
mester a wordo finalisa den di 3 
aha, e alumno ta haya un opor¬ 
tunidad pa hisa su cifra den 4e 
klas, un aha despues! Increibel, 
pero berdad. Resultado: No t’e 
esfuerso di e alumno a logra 
un diploma, si no empeno di 
un Minister pa haya bon resul¬ 


tado. 

Claro, y Desiree Croes ta hopi 
sigur di esaki, tin hopi studiante 
ehemplar, cu manera semper ta 
traha masha duro mes pa logra 
nan diploma. Tin varios alumno 
cu no a haci uso di e extra-her of 
cu a haci esaki sporadicamente. 
Pero, si bo Minister kier duna 
tanto oportunidad di haci un 
vak..ken lo nenga di haci'e? De¬ 
siree Croes no ta culpa e alum¬ 
no, e no a pidi e extra-chance 
aki, ta Minister a dune..ken por 
culpa e studiante? 

Loke Minister Lopez-Tromp a 
crea cu e 'proyecto' aki ta un 
generacion di studiantenan cu 
ta 'liever lui dan moe'. "E mate¬ 
ria aki ta mucho pa siha, mi ta 
prefera di bai fiesta, mi lo tuma 
mi chance den her". T’e maestro, 
sin ningun incentivo, mester 
traha e extra-her, pues Minis¬ 
ter contento, mayor contento, 
alumno contento. Contento cu 
e situacion n’e momento ey, sin 
pensa con un actitud asina por 
perhudica enormemente den su 
estudio manan. 

Pasobra, dia di manan cu e 
alumno sigui studia, Minister 
lo duna extra-herkansing na 
nivel di EPI, HBO y universi- 
dad tambe? Anto kico ta para 
di e nivel di nos ensenansa? 
Desiree Croes no ta kere, y cu 
e sa cu hopi maestro mas, cu 
extra chance ta yuda ningun 
alumno. Loke ta yuda un alum¬ 
no progresa ta bon les dor di 
maestronan motiva, den un klas 
di no mas cu 25 alumno den un 
ambiente di seguridad. 

Riba e aspectonan aki e futuro 
Minister di Ensenansa mester 
fiha su atencion. E futuro y un 
otro Minister di Ensenansa, 
pasobra pueblo di Aruba si lo 
no duna un Minister cu no kier 
of por mira cu e ta caba cu nos 
nivel di ensenansa un extra 
chance pa sigui dana y lapi den 
nos ensenansa, Desiree Croes a 
conclui su comentario. 






AWEMainta I Diamars 19 di Augustus 2008 


Local I 23 


Jennifer Kock, Hefe di Marketing y Filatelie na Post N.V. a anuncia cu 


E ana aki atrobe Post Aruba tin un 
competencia local di Scirbimento di Carta 



DIABIERNE ultimo durante 
un conferencia di prensa, Post 
Aruba a duna informacion di 
e competencia di Scirbiment 
pa Hobennan 2008, unda Jen¬ 
nifer Kock Hefe di Marketing & 
Filatelie a splica cu hopi orguyo 
e éxito di e competencia di ana 
pasa y a duna informacion di e 
competencia di e ana aki. 

For di ayera mainta, dia 18 di 
augustus te cu 17 di septem¬ 
ber tur hoben di 10 pa 15 ana 
por presenta na Postkantoor 
Oranjestad, cu nan carta p’asina 
participa n’e competencia lo¬ 
cal di Scirbimento di Carta pa 
Hobennan 2008. E interesa- 
donan por busca e reglanan y 
e formulario di inscripcion y 
e studiantenan por tuma con- 
tacto cu nan docente di skol of 


nan por pasa na Postkantoor 
Oranjestad na Klantenservice. 

E tema eligi p’e competencia e 
ana aki ta: “Scirbi un carta pa un 
hende pa splic’e con condicion 
di trabao decente ta conduci na 
un mihor bida.” 

E tema aki lo ta un cu lo haci 
e hobennan consciente di kico 
nan lo tin di tuma na cuenta 
den futuro. 

Asina mes e tema por stimula e 
hobennan pa haci nan mihor es- 
fuerzo p’asina nan tambe lo tin 
un mihor condicion di trabao 
ora nan bira grandi. 

For di 18 te cu 13 di october e 
hurado lo dicidi cual t’e tres 
mihor cartanan, asina mes for 
di 14 te cu 19 di october Post 
Aruba lo yama e ganadornan y 


20 di october e entregamento di 
premio lo tuma lugar. 

E prome premio lo consisti di 3 
tickets pa Miami; di dos premio 
lo ta un Laptop Lenovo y di 
tres premio lo ta un cena pa un 
famia di 6 na The Miil Resort 
& Suites. 

Asina mes manera ana pasa; e 
carta ganador di e prome pre¬ 
mio lo wordo manda Switzer- 
land p’e competencia interna- 
cional di scirbimento, organisa 
pa Universal Postal Union y 
UNESCO na 2009. 

Na final di e conferencia di 
prensa Jennifer Kock a declara 
cu “Dor di e tipo de actividad aki 
Post Aruba N.V. ta buscando pa 
acerca e comunidad y pa logra 
un mihor futuro pa Aruba y spe¬ 
cialmente pa nos hobennan”. 


Mike de Meza, Parlamentario AVP 

Ta bai pa 8 ana cu Gobierno actual a pone San Nicolas 
y vecindario riba nan “last and low priority list” 

Mester rechaza e maneho gubernamental di apartheid ora ta toca un desaroyo pa pariba di brug 


MIKE de Meza, Parlamentario 
di AVP ta considera remarca- 
bel cu e gobernantenan actual 
enberdad a lubida riba e parti 
pariba di nos isla. No ta un boy- 
cot: ta un rato so a lubida (“un 
rato di solamente 7 ana”)cu tin 
un San Nicolas y vecindario cu 
tambe tin necisidadnan. 

Keto bai tin asina hopi negligen- 
cia pa cu e parti pariba di nos 
isla cu ta pone hende pensa si e 
gobierno actual tin un rabia of 
algo parecido pa cu San Nicolas 
y vecindario. Ora tira un bistå 
riba e facilidad deportivo pariba 
di nos isla cu ta den un estado 
asina deplorabel. Ora mira awe 
cuanto problema social tin den 
nos pais y con tiki durante e ul¬ 
timo 7 ananan a wordo haci dor 
e gobernantenan actual, ta cos 
di yora, de Meza ta comenta. 
Hasta deporte, caminda tur 


hende sa cu deporte ta un gran 
aporte pa por tin lidernan pa 
manan, a wordo totalmente 
neglisha dor di e gobernant¬ 
enan actual pa cu e parti pariba 
di nos isla. Ora mira e aumento 
den criminalidad, uso di alco- 
hol, uso di droga y embarazo 
hubenil bou nos hobenan, tur 
hende ta puntra ta dicon un par¬ 
ti significante di nos muchanan 
ta scohe pa e direccion aki? 

Tambe por tuma nota cu tur 
rond di mundo paisnan grandi y 
chiquito ta lucha pa contraresta 
e sintomanan di drogadiccion, 
criminalidad y embarazo hube¬ 
nil cu mihor programanan di 
deporte y educacion, mihor her- 
mentnan y mihor facilidadnan 
pa educacion y deporte. Pero 
na Aruba ta como si fuera cu e 
gobernantenan no ta interesa 
of concerni cu e ultimo datonan 


demografico negativo creciente 
di nos hobennan. 

Tuma un rato y cana of core 
rond na San Nicolas y vecindar¬ 
io anto bo lo mira con ta para 
cu Joe Laveist Sport park, can- 
chanan di basketball, voetbal y 
baseball ta. Esaki ta e situacion 
den diferente barionan pariba 
di nos isla. 

Mike de Meza ta expresa cu 
e criticanan pa cu gobierno 
di MEP no ta bin for di “no 
where”, esakinan ta hechonan 
cu tambe ta wordo confirma 
dor tur hende cu ta bishita nos 
lugarnan pariba. “Bo por imag- 
inabo cu e edificio di biblioteca 
nacional na San Nicolas, e unico 
biblioteca pa full e parti pariba 
di nos isla, te dia di awe ta sera! 
Ana pasa e edificio a sera den 
temporada di scol, vacacion 


grandi di scol a bin y vacacion 
grandi di scol a bai, ana nobo 
di scol a cuminsa y ana di scol 
caba, vacacion di scol a cuminsa 
y vacacion di scol a bolbe caba 
y awor atrobe aha nobo di scol 
ta cuminsa y AINDA e edificio 
di biblioteca nacional na San 
Nicolas ta SERA! Esaki ta bisto 
cu San Nicolas y vecindario ta 
hopi pero hopi abou riba e lista 
di prioridad di e gobernantenan 
actual. Ban spera cu a corto 
plazo e usuarionan di e biblio¬ 
teca nacional di San Nicloas 
por haci usa di e edificio, cu a 
wordo traha pa su destinacion 
specifico, lo ta usabel atrobe!”, 
Mike de Meza ta expresa. 

E ta sigui comenta cu ora mira 
con e edificio di exDOOV, ex- 
DINA, DIMAS na San Nicolas 
ta para bira, ta otro cos di yora. 
Ora tira bistå riba e edificio di 
e ex-watertoren na San Nicolas, 


ta otro cos di yora! Asina tin mu- 
cho mas, no mester papia mes 
di e servicionan cu gobierno ta 
brinda na nos ciudadanonan di 
e parti aki di pariba di nos isla. 
Bishita hulpbestuurkantoor pa 
cada ken por mira y sinti pa nan 
mes kico pueblo di pariba ta 
pasa aden. 

Awe ta tende Prome Minis¬ 
ter anuncia cu no lo ehecuta 
proyecto di desaroyo turis- 
tico na Seroe Colorado, esaki 
despues cu durante campana 
politico na 2001 y 2005 a prim- 
inti cu lo trese desaroyo grandi 
pa San Nicolas. 

Finalizando Mike de Meza ta ex¬ 
presa cu e trato cu San Nicolas y 
vecindario ta haya ta inacepta- 
bel. Gobierno tin cu percura pa 
e maneho integral y total di un 
pais completo. 

Hobennan cu sono grandi!! 





SOLAMENTE un ana pasa 
Peter Rooij akker y Angela Hage- 
doorn a cumpra un boto di bela 
di 24 pia pa nan dos yiunan 
Marc Anthony & Maurice. 

E boto tabata den un condicion 
hopi deteriora y hunto cu nan 
omo, Capitan Anthony Hage- 
doorn, nan a cuminsa drech'e. 
Nan a organiza dos evento di 
BBQ pa recauda fondo e ana 
aki pa asina yuda nan cumpra 
e ekipo necesario, y despues 
cu nan a traha hopi duro pa 
recondiciona e boto, nan a logra 
pon'e den awa e siman aki. 

Un danki grandi ta bai na Ca- 
ribbean Overseas y Tec Inc pa 
e articulonan di BBQ. Y na Va- 
radero Caribe y Albo Aruba pa 
uso di e marina y pa transporte 
di e boto. 

E famianan tambe lo kier gradi- 
ci East Wind Marine Services pa 
a haya tur e piezanan necesario 
pa e boto, y pa e oranan cu nan a 
pasa cu Capitan Sander Vellinga 
ta brainstorm riba e armamento 
di e boto su sistemanan di sail- 
handling. 

Un representante di Letz Aruba 
Consultancy and Services a 
wordo duna e honor pa yama 
e boto Rafaga, cual ta nifica 
"supla" of supla di biento! 
Ruman chikito Sophy a yuda 


bendiciona Rafaga cu Cham¬ 
pagne. 

Angela & Peter a pone un taki 
di mata cu blachi riba e boto, 
simbolizando e deseo pa Rafaga 
nabega e lama halto, y semper 
regresa sigur na su cas. 

Despues di a disfruta di cham- 
panay seafood chowder, Rafaga 
a cuminsa nabega direccion di e 
bahada di solo pa su cas tempo- 
raneo na Spaans Lagoen. Aki e 
lo wordo drecha cu tur su pieza 
di deck, mast y rigging. 

Prueba riba lama ta programa 


pa dia 6 di september cu un 
Around Aruba Race. Pron- 
to despues, Rafaga lo wordo 
nabega pa e isla di Corsow pa e 
prome Heineken Regatta anual 
na november, unda e boto lo ta 
competiendo contra dos boto 
ruman identico, entre e otro 
participantenan. 

Esaki ta e oportunidad pa pre- 
para e boto y push'e pa bai mas 
lihe. Finalmente e intencion ta 
pa nabega e boto bek pa Cor¬ 
sow na februari y pone riba un 
barco rumbo pa St. Maarten 
pa asina competi den e 2009 
Heineken Regatta, cual ta un 


di e Regattanan mas prestigioso 
na Caribe. 

Ta omo Anthony y e hobennan 
Marc Anthony & Maurice su 


intencion pa cuminsa colecta 
trofeonan di careda den futuro 
sercano y asina trece nan cas 
pa Aruba. 



un Dia den Bida 


Awenochi 9'or 


j Poentje Castrt 
go pa 5'or atard 


U N EDICION DEDICA N A BON El RO. 

Email : und iaden bida@seta rnet.aw Cel.: 592 2362 

Juan Roberto Alberts ('Juan c ha ofRobert") 


Dios a yama ha seraa djt 

Ba a dana nas avisa an dia prame 

Pera nas na par a pensa aa di berdad ha tahata sa e dia epcaatø 
Ca fa ha hay faya nas. 

AUras a keda ha famia tristay desaansaia 
Un hashi inmensamenteyrandi a keda atras 
Cas na ta mesaas mas sin ba presencia 


Den ture fa na nan di facha aa ba a hiha 

Nas tar aa ta stima ha f a reza masha hapi mes tar dia 

Pa Senar par a faya ha keda mas seraa nas 

Despaes di an faa ha basta larya na haspital 

Ata e dia ayeya aa parfin ba a reaaperay afa pa hay aas 

Pera des t/na tahata atra 

Dias a dana ha 2 si man sa pa ta na aas aa nas 
Caaf ha a prabeahay desped i di nas na ha manera 


Nas tur aa a stima ha da rante di ha hida fa na fahida ha 
Nas fa aanfia den Senar aa fa ha ta feliz pa eternidad 
Nas sa aa Dias a h ri nda ha sa hay ary sa amar camp feto 
Nas sa tambe aa ha safrimenta a aabay awor ha ta fefiz 
Den Reina di Senar 


Senar nas a stim e asi na tanta 
Ba a hihe seraa ba f awar nas ta p idi ha 
Hahri ha hrazay fay'e saseya den Ba Reina 
Nas sa aa anda aa e parta f 
t fa sa di tjada tjyaia nas 


Esposa Astrid, yianan Mariela "Yeya", Natafie *Talie" f 
Natalia "Taya”y Roberta ii Beto ,r Albertsy demas famia 


Ta i nvita tar famia f bisi na f amiyay aanaairnan pa asisti na e aato 
di entiera aaal fa tama fayar awe Diamars 19 di Aayastas 2008. 
Far di 2 ar e resta nan martaf fa ta repasa den Misa Sayrada Carasan 
na Sava neta. Despaes safi pa Santana catafico na Savaneta, 


tnhez di flår af krans f an danacian pa an han aa asa fa ta afta mente aprecia. 
La hay tin an hax disponibel den Misa pa e ha nita yesto aki 

Presidente di Parlamento ta extende 

Palabranan di condolencia na Promer 
Minister y su famia 


PRESIDENTE di Parlamen¬ 
to, Mervin Wyatt-Ras, den 
nomber di Parlamento, ta 
expresa palabranan di pesame 
na Promer Ministro di Aruba, 
sr. Nelson Oduber y su famia 
en conexion cu fayecimento di 
su querida mama. 

Sra. Felepa Oduber-Croes, 


mama Felepa semper a fungi 
como ehempel pa tur hen¬ 
de muher y mama. Ela para 
fuerte ariba su pianan pa cria 
y educa su yiunan te asina leu 
cu un di su yiunan por fungi 
den un posicion asina impor- 
tante cu ta e funcion di Promer 
Minister di pais Aruba. Sra. 


Felepa alavez tabata un fuente 
di inspiracion importante di 
Forza Femenino di Partido 
MEP, di cual Presidente ta 
forma parti. 

Mervin Wyatt-Ras ta desea 
Promer Minister y su fama 
hopi forza den e tempo dificil 
aki. 


Staf y Personal di Aruba Airport Authority N.V. 
ta extende su mas sincero palabranan di 
condolencia na casa, yiunan, 
demas famia y conocirnan di 

Sr. Juan Roberto (Juancho) Alberts 

Na bida "Juancho" tabata un empleado 
stima di AAA N.V. 

Cu Juancho sosega na paz. 

£ Aruba Airport Authority N.V. mJKSSS.« .. 



HOTLINE 

733-8477 


Pigicel 

Spera Mas. Hanja Mas. 



FREE ZONE ARUBA (FZA) NV 


Free Zone Aruba NV ta participa fayecimento di mama di 
Prome Ministro di Aruba 
Sr. Nelson Oduber 


sra. Vda. Carmen F. Oduber - Croes 

Mihor conoci como “Felepa” 

Nos ta extende nos mas sincero condolencia na su yiunan, nietonan, 
bisanietonan y demas famia. Hopi forza den es momentonan dificil aki. 


Gerencia y personal di Free Zone Aruba NV 



■.Autohl. 


0 futteral ^fåonte 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Un muher balente y hopi stima pa tur conosi. Un amor inmenso 
pa su famia cual cu tawata su forsa, e la carga su malesa cu hopi 
curashi y balor. Semper cu fe firme den Senor, wardando riba e 
dia cu su dolor lo wordo alivia. 

Cu inmenso tristeza np nos curason, nos ta participa fayeci¬ 
mento cristian di nos dushi esposa, rpama, wela y ruman. 


/> 



oolman 

(mihor conosi como Mamai, Madu, Tanta Ca) 

Esposo: Roberto (Betty) Croes 

Yuinan: Cesar y Sandra Croes 

Judith Croes 
Paula y José Paula 

Nieto: Alexander Croes y Melissa Odor 

Nieta: Mia Sophia Paula 

Rumanan: Francisco (Maracucho) y Maria koolman 

Teolindo (Cholin) Koolman 
Maxima(Chima) Kock-Koolman 
Mateo Koolman y famia 
Suegro: Leonardo (Nadi) Croes 

Swanan y Cunanan:Ignacio (Nancho) Kock y Famia 
Nercisio (Nel) Krosendijk y Famia 
Filomena Koolman y Famia 
Eric Pena y Famia 
Margo Croes 
Mani Croes y Famia 
Greta Kock y Famia 
Silvio Croes y Famia 
Rina Croes y Famia 
Lica Lacle y Famia 
Mena Croes y Famia 
Candy Croes y Famia 
Gloria Dozier y Famia 
Leo Croes y Famia 

Tur su sobrino- y sobrinanan, primo- y primanan, amigonan, 
comer- y compernan, ihanan, bisinan. 

Ta invita tur famia, amigo, bon bisina, conocirnan y demas 
famianan: Koolman, Croes, Kock, Paula, Krosendijk, Kelly, 
Pena, Martijn, Dozier, Adames, Franken, Wever, Lacle, Lampe, 
Geerman, Rasmijn, Bislip, Thijsen,Angela, De Cuba, Morillo, 
Odor, Filiciana, Raven, Kreeft, Dick, Rosel, Solagnier, Jong, 
Roos, Bikker y Rojer y demas famia ta invita tur amigo, bisina 
y conoci pa asisti na e acto di entiero cual ta tuma lugar 
Diamars, Augustus 19, 2008 pa 4’0r di atardi saliendo for di 
Misa Imaculata Concepcion pa Santana na Sta Cruz. E resto 
mortal lo ta reposa for di 2’ or di atardi den Misa. 

Adres pa condolencia: Aurora funeral home ,Cumana #76 
Dialuna 18-08-2008 
7’or pa 9’or di anochi 

Nos disculpa ta bay si acaso den nos tristeza a lubida un of otro 
persona yega na e difunto. 

Na lugar di flor of krans un donacion pa “koningin Wilhelmina 
Kankerfonds” lo ta altamente aprecia. Lo bay tin un box 
disponibel den misa pa e bunita gesto aki. 

Den un carta personal dirigi na Promer Minister 

Mensahe di convivencia di Mike 
Eman pa Nel Oduber 

Mike Eman ta accentua valor di amor y guia di mama 


LIDER di AVP, mr. Mike Eman 
a dirigi un mensahe person¬ 
al na Promer Minister Nel 
Oduber cu fayecimento di su 
mama Sra. Carmen Felepina 
Oduber. 

Den e mensahe aki mr. Mike 
Eman ta bisa: “Ta cu sen- 
timiento di profundo convi¬ 
vencia cultiva pa mi propio 
mama cu tur dia ta cumi den 
mi memoria mi kier desea Bo 
y Bo famia hopi forza y con- 
suelo cu fayecimento di Boso 
mama, Sra. Carmen Felepina 
Oduber. E bashi profundo cu 
e fayecimento di un mama ta 
laga atras ta e muestra final di 
e forma con e a stima nos y a 
sacrifica pa su yiunan. 

Nos mamanan tin un lugar 
special den nos curason. Nos 
mamanan ta duna nos e forza 
pa enfrenta e retonan di bida 
y e amor cu ta sostene y caricia 
nos. Un mama ta nos promer 
maestro di bida. Cu ta duna 
nos e conocemento y e guia pa 
haci e escohencianan corecto 
y sirbi causanan mas grandi 


cu nos mes pa bienestar di nos 
prohimo y pais. 

Sin duda cu un mama cu tanto 
yiu cu fayecimento di un tata 
na edad hoben a haci e trabao 
y e reto aki mas duro. Sra. 
Felepina Oduber a conoce 
e trayectoria duro y dificil 
aki, pero a carg’e manera un 
mama ehemplar. E bon memo- 
rianan aki di tanto stimacion y 
atencion ta duna un consuelo 
importante. Mi ta sigur cu 
Boso tambe por haya den 
esaki forza y fe pa yuda supera 


e momentonan dificil aki. 

Ta den nos curason ta warda 
e aprecio y stimacion cu pa 
semper nos ta keda pa locual 
nos mama ta nifica pa nos. Cu 
e sentimentonan profundo aki 
di convivencia mi kier expresa 
den nomber di AVP na Boso 
famia, condolencia y forza cu 
e perdida di Boso mama stima 
Sra. Felepina Oduber. Cu nos 
Creador dune un lugar special 
den su Reino”. Sinceramente, 
mr. M.G. (Mike) Eman, Lider 
di AVP. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

; Hesus a bisa e disiplenan: 

Laga e muchanan bini serca mi, no kita nan di bini, 
pasobra reino di Dios ta pertenese na esnan manera nan. “ 

Mateo 19:13-15 

Cu honda pena pero conforme cu boluntad di Dios, nos ta anuncia 
fayecimento tragico di: 




HOTLINE 

733-8477 

Pigicel 

Spera Mas. Hanja Mas. 


Justin Vargas 

na edad di 4 ana 


Na nomber di su: 

mama: 

tata: 

rumannan: 

sobrina: 

welanan: 

welonan: 

padrinonan: 


Ana Celia Vargas 
Alirio Torres Rodriguez 
Rosa, Cindy, Roxanna Vargas 
Brigitte 

Rosa Leonora Vargas - Marieta Rodriguez 
Angel Maria Garcia - Dario Rodrigues 
Algentina Peguero Michael Ridderstap 


Juffrouw: 

Terapeuta: 

Tanchinan: 

Amigitonan: 

Tionan y tianan 


Marcia 

Fabiola 

di Pocahontas y Traimerdia Noord 
di Cayena Kleuterschool y barrio di Sero Patrichi 
di Hyatt cu semper tawata pendiente di dje 


famia: Vargas na St. Domingo y New York, Torres 

Rodrigues, Toledo Ferreira, Smoulders, Maxwell, Ridderstap, 
Peguero, Chirino, Linger y demas famia ta invita tur amigo, bisina y 
conoci pa asisti na e acto di entiero cual ta tuma lugar diamars 19 
di augustus 2008 pa 4’or di atardi saliendo for di Misa San 
Francisco pa santana den Caya Ernesto Petronia na Playa. E 
resto mortal lo ta reposa for di 3'or di atardi den Misa San Francisco 
na Playa. 


Nos ta lamenta cu despues di entiero nos no por ricibi bishita di 
condolencia na c as. 


Nos kier a pidi nos disculpa si nos por a lubida un of otro famia den 
nos tristeza. 



I 

□ 


IIH 


AD PATRES 

funeral home 


van RensseJaer&traat 2 

San Nicolas - Aruba 

E-mail: a dpa tres (aiset arn et. a\v 


Tel.: (294) 584-2299 
584-8413 
Fax: (297) 584-2266 


“Lagrimanan y flornan por seca, 

Pero bo imagen, recuerdonan y locual bo a significa pa nos 
Lo keda semper bibo den nos memoria y pa semper graba den nos 
curazon” 


Cu inmenso tristeza na nos curazon nos ta participa cu a bay laga nos, 
después di un lucha basta largo cu su salud, 
nos tata, esposo, yiu, ruman, omo y bon amigo: 



Juan Roberto Alberts 

mihor conocir como: “Juancho of Robert” 
na edad di 49 ana 


Na nomber di su esposa: Astrid Susana Alberts-Hoek 
Yiunan: Mariela y Gilbert Koolman y yuinan 

Natalie Alberts y Regmy Dubero y yui 
Natalia Alberts y Jhon Leon 
Roberto Alberts 

Mama: Antonia Alberts Lacle (Chinda) 

Tata: Juan Alberts 

Rumannan: Maria Alberts y yuinan 

Olivia & Ignacio Vrolijk y yuinan 
Hubert & Elizabeth Alberts y yuinan 
Rica & Allen Koolman y yuinan 
Cosme & Jane Alberts y yuinan 

Nieto/nietanan: Gilaine y Gilmer Koolman 

Nahely Dubero 

Sobrino y sobrinanan: Junior y Miguel Maduro, Stella Gomes, 

Elibeth y Lilibeth Alberts, Alvin, Erica y Rosana 
Koolman, Abigail, Luis Alfredo, Javier, Andrew 
y Benjamin Alberts 

Suegra: Lourdes Hoek Croes 

Madrina: Frida Boezem 

Swa y Cunanan: Marlin Hoek y yiu 

Mirta Hoek y yiunan 

Emma Hoek & German Henriquez y yiunan 
Patricia & Johnny Wout y yiunan 
Beatrix Hoek y yiu 
Silvania Hoek y yiu 
Hose Hoek (Yoshi) 

Sita Croes y yiunan 

Su bon amigonan di Commandeurs Baai Café, coleganan di Unidad di 
Seguridad di Aruba Airport Authority N.V., ex coleganan di BOPEL 
Technical Services 


Tanta y omonan, primo y primanan, comer y compernan, iha y iho, swa 
y cuna, demas famia Alberts, Hoek, Koolman, Dubero, Leon, Lacle, 
Nicolas, Gomes, Maduro, Vrolijk, Jansen, Briesen, de Cuba, Croes, 
Lampe, Gesterkamp, Figaroa, Ruiz, Wout, Henriquez, Henricus, Masco 
Condori, Willems, Angela, Rasmijn, Kock, Geerman, Boezem, Pena 

Disculpa nos si den nos momento di tristeza nos por a lubida un of otro 
famia. 

Ta invita tur famia, amigo bisina y conocirnan pa asisti na acto di 
entiero cual lo tuma lugar Diamars 19 di Augustus 2008. For di 2or 
e resto nan mortal lo ta reposa den Misa Sagrado Curazon 
Savaneta saliendo después pa Santana Catolico Savaneta 

Nos ta lamenta cu después di entiero no por ricibi bishita di condolen¬ 
cia na cas 


Enbes di flor of krans, un donacion pa un bon causa lo ta altamente 
aprecia. 

Lo tin un box disponible den misa. 

Polis ta detene basta chofer Polis ta detene muhe burachi, 
burachi diadomingo madruga coriendo auto 


POLIS diadomingo a cuminsa cu un control riba e chofernan cu 
ta core bao di influencia di alcohol. Polis a bay den Weststraat, y 
banda di Mr. Conga, nan ta para un Toyota Starlet berde A-10758, 
cu tabata maneha p’e mucha homber L.L.J. naci na Aruba di 24 
ana. Polis a test e cantidad di alcohol y a resulta cu el a supla 924, 
siendo cu e cantidad permiti ta 220. Polis a detene y a hibe warda. 
Pa 2’or di madruga polis a detene e hoben C.A.G.L.Q di 19 ana, naci 
na Aruba, kende tambe tabata basta burachi. E homber E.F.C.M. 
naci na Colombia di 44 ana, tambe tabata un di e chofernan cu a 
wordo para y cu tabata burachi. 

Banda di 4’or di madruga, polis ta wordo informa cu un auto lo 
a dal den un auto para. A resulta cu e chofer D.A.H.R. naci na 
Colombia di 30 ana, kende bao di influencia di alcohol, a bek su 
auto y a dal contra un auto staciona. E tambe tabata burachi y tur 
e otro chofernan bao di influencia di alcohol a keda deteni y hiba 
Warda di Polis na Playa. 


TA BEIIDE 


TERENO 

EEVGEDOM 
916M"na 
Tania Leeudert. 
Prijs 115.000 parnas 
iufonnacion 
yama 5931082 


TA BENDE 


UN DOUBLE TIER 
KEYBOAD STAND 
SEGUNDAMANO 
AWG 300,- 

Yama: 749-7669 


Diadomingo anochi pa 9.30, polis di Noord ta bay riba e caminda 
di Noord, unda un muher lo ta coriendo auto basta burachi, y cu 
el a caba di dal un auto y core bay. 


Polis ta wordo notifica cu ta trata di un auto Toyota Yaris blanco 
V-829, maneha pa un hende muher, kende probablemente lo ta 
basta burachi cu ta bayendo direccion nort. 

Polis a bay y ta topa na haltura di Lekker Bar. E tabata coriendo 
ta swai riba caminda, obligando tur auto baha for di caminda pa 
nan no dal frontal den dje. 

Polis a pare y a resulta cu casi e no por para riba su pianan. Ora 
cu e test, su nivel di alcohol, el a supla 915. Ta trata di e muher di 
35 ana, N.A.L.V. naci na Colombia. Polis a detene y a hibe Warda 
di Polis na Noord. 

*#5 B&P/ INTERFACE ARUBA N.V 

TRAINING AND CONSULTANCY 


We are pleased to announce our training Schedule for the month of August and 
September 2008. We can also provide these trainings as, customized In-Company training. 

► Practical Management (Starting Aug 18) 

► Administrative Assistant (Starting Aug. 19) 

► Human Resource Management (Starting Aug. 21) 

► Time Management (Starting Aug. 25) 

► Magazijn Manager (Starting Sept. 1) 

► Secretarial Management (Starting Sept. 9) 

► Labor Law in Aruba (Starting Sept. 10) 

For additional information and registration piease contact us at 
Telephone 594-5533 / 587-7850 or Fax number 587-6011. 

Email: bpinterfaceaua@ setarnet.aw Web Site: www.bpinterface.com 

UPGRADING PEOPLE IS OUR BUSINESS ! 

Instruccionnan di wega Completa e tabel (cu 9 euadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom ; ni den cada euadra. 

Servicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


■ Botica na Warda | 

Pabou di Brug: Botica Noord 
Pariba di Brug: Botica San Nicolas 

h Dokter na Warda m 

Pabou di Brug: dr. de Cuba 
Pariba di Brug: dr. Luchmun 


Otro ServicionanH 

Setar I nf o 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 

CUENTA Dl BANCO: C.M.B. #229 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

IMPRENTA: Imprenta Nacional Arubano. 
Dl RECTOR: Victor ITokoi Winklaar & 
Victor R Winklaar. 

RE DACC ION : noticia@awemainta.com. 

BENTA Dl AVISO: 

sales@awemainta.com 



































































































AWEMainta I Diamars 19 di Augustus 2008 


Local 129 



I nfluencia di un tata riba 
amor. 

Hopi prome cu un mucha muher adolecente haya su prome 
berdadero joncuman, ofte hasta namorå, su actitud pa cu hende 
homber silenciosamente ta worde crea pa su tata. 

Ami ta un di e hopi sicologonan cu ta kere cu e relacion tata-yiu 
muher ta pone e base pa tur futuro envolvimento romantico. 

Si tata di un muher hoben ta un alcoholico y un choller, e yiu ey lo 
pasa su bida tratando di haya un homber cu por cumpli cu e 
necesidadnan cu su tata nunca a reconoce den su curason. 

Si e tata ta calido y ta duna cuido y proteccion, e yiu muher lo busca 
un amor cu ta igual na su tata. Si e tata ta kere cu su yiu muher ta 
bunita y femenino, e yiu lo ta inclina pa pensa asina tambe. Pero si e 
tata ta rechasa e yiu muher como un persona inatractivo y no 
interesante, e yiu muher ey probablemente lo tin problema cu su 
auto-estima te na edad di adulto. 

Mi a observa tambe cu e realacion di un muher cu su futuro esposo 
ta worde significantemente influencia pa e manera cu e'la percibi 
autoridad di su tata. 

Si e tata tabata arogante y caprichoso durante infancia di su yiu 
muher, e ultimo aki lo ta inclina pa drenta pleitonan pa poder cu su 
esposo durante nan matrimonio. Pero si e tata a sa di mescla amor y 
disciplina na un manera cu ta mustra forza, e yiu muher lo ta mas 
comfortabel cu un matrimonio basa ariba 'duna y tuma , caminda 
no tin competencia pa tuma liderasgo. 

Asina hopi di loque ta bai den un matrimonio ta cuminsa cu tata di e 
muher. P'esey ta combini nos como tata, pa duna nos miho esfuerzo 
den lanta y educa nos yiunan. 




PA TUR FIESTA 
PA MUCHA 
YAMA 

5923523 / 5S3S769 


hollernan ta drenta di dia 
cla pa horta 



DIADOMINGO merdia pa 
1.20, polis di Oranjestad ta 
bay na un negoshi den West- 
straat cu ta bende souvenir, 

(Colobri Souvenirs), unda 
dos choller a cana drenta y 
a coy aigun cos y a core bay 
riba un bicicleta blao. 

N’e cruzada Weststraat/ 

L.G.Smith Blvd., e denun- 
ciantenan ta topa un polis, 
kende ta bisa polis cu nan 
ta buscando e chollernan. 

Y asina a bin topa cu Cid 
Cabrera den becindario y a detene. 

E tabatin un bril blanco cu su label cu prijs ainda na dje. Polis a 
sigui busca y na altura di Dona Fefa, nan ta topa cu Kabouter riba 
e bicicleta blao. Mirando cu nan ta cuadra cu descripcion cu e 
trahador di e negoshi a duna polis, nan a detene Kabouter tambe. 
Tur dos a wordo hiba Warda di Polis na Playa y a keda deteni pa 
mas investigacion. 



TIPO Dl CAMBIO OFICIAL 

Valido pa 19 Augustus 2008 


Placa Extramero 

Bark Rapenen 

VVssøar Cheque 
ReisChequeen 
Ctaer Boeki ngen 

Berta 

na 

Pltiioo 

US Dollar 

177 

178 

1.80 

CAN Dollar 

166 

168 

1.70 

Engelse Pond Sterling 

3.26 

3.31 

3.37 

ZAteese Frank per CHF. 100 

16165 

162.37 

163.17 

NedArt GUcten perANG100 

9S00 

100.00 bijetten 100.20 
(dq/o/øtoeking 100.00 

J apanse yen perj PY. 10.000 

160.00 

161.46 

163.08 

EuroperXEU. 100 

259.52 

26189 

264.52 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 _ 1 

Horoschoop | 

|jØ)ArieS 21 Mrt - 20 Apr 

Tin cambio grandi den porta den tur 
aspecto den proximo lunanan. Conseho ta 
tuma esakinan cu calmo pa bo ta prepara pa 
loke ta bin. 

auro 21 Apr - 20 Mei 

W+ Halauntikirosearibapreocupacionnan 
di placa. Bo tin otro preocupacionnan y 
realmente bo no mester anadi tensionnan. 
Asuntonan di placa por warda te otro siman, 
no tin miedo. 

Geminis 21 Mei-20Jun 

Como cu bida ta sigui su curso, 
cosnan ta bira mas y mas complica. Pero 
corda, si cosnan ta compleho ta pasobra bo ta 
aspira na cosnan grandi. 

Cancer 21 jun - 20 jui 

Un esfuerzo conhunto lo trese 
benefishinan cu ta imposibel di logra riba bo 
mes. Un hende cu bo conoce tin hopi gana di 
uni na bo rquipo. 

||l Leo 21 Jul - 20 Aug 

WY Como cu bo ta revisa bo metanan y ta 
establece ambicionnan nobo no subestima bo 
mes. Corda, si bo subestima bo mes e otronan 
lo tuma ventaha. 

J Virgo 21 Aug - 20 Sep 

Discusionnan y negociacionnan 
ta avanza hopi liher, si cada un sa loke ta 
coresponde haci. Sigura bo mes cu tur parti 
conoce esituacion bon. 

Libra 21 Sep-20Okt 

Ta sperabo un oportunidad di placa, 
aunke bo no por controle, keda alerto pa bo 
probeche ora esaki aparece y sigura bo mes 
cu bo no lo perde. 

f Scorpio 21 okt - 20 nov 

Uw* Ora nan hacibo un oferta awe, gare y 
pensa riba e consecuencianan despues. E ta 
un chens cu no por wordo perdi. 

i~\ Sagitario 21 Nov-20 Dec 

jfcJ Bo tin na man oportunidadnan nobo 

pa scohe. Tur ta presenta ventahanan y 
desventahanan. Bo mester haci un lista di e 
pros y contras. 

Capricornio 21 Dec 20j an 

Hendenan cu ken bo ta traha ta 
pensa cu bo ta pasa e lina ora bo kier sigui bo 
rumbo. Lo bin conflicto pero pronto lo aparece 
un solucion pacifico. 

AqUariUS21Jan 20Feb 

Bo ta yen idea y di iniciativa, awor ta 
e momento pa desaroya bo talentonan y siha 
cosnan nobo. 

Piscis 21 Feb - 20 Mar 

Ta ora di subi caminda y cambia di 
scenario. Un biahe pa lugarnan lehano lo 
dunabo e occasion pa conoce hende nobo. 






















































301 Local 


Diamars 19 Augustus 2008 I AWEMainta 



Katukurunda, SRI LANKA: Comandonan di e forza special si e polis di Sri Lanka ta duna un demostracion durante un parada na 
Katukurunda, un 43 kilometer zuid di Colombo. E forza comando ta un unidad elite pa operacionnan contra terorismo di e pais un 
forzanan di seguridad ta den combate cu e rebeldenan separatista yama Tamil Tiger. 


Nos Mundo Loco 


Homber riba vakantie 
declara morto 

Un homber a regresa for di un vakan¬ 
tie largo pa haya hopi di su amigonan 
ta yora su morto. 

E confusion a cuminsa na Juni ora 
Michael O’Neil, di Middlesborough, 
a biaha pa Australia pa keda cu un 
amigo. E tabata un decision di ultimo 
ora, dus e a lubida di laga hende sa 
di su decision. 

E bisinanan di Michael a cuminsa 
worry cu su desaparicion y eventual- 
mente a tuma contacto cu polis. 

Oficialnan a kibra den e aparta- 
mento di e homber di 49 aha pero 
no por a haya ningun evidencia di 
su paradero. 

Y siman pasa su amigonan a kere cu 
nan temor a wordo confirma ora cu 
un anuncio di familia a ser poni den 
un corant local. 

Pa coincidencia, a raporta e morto di 
un otro Michael O’Neill di Middles¬ 
borough. 

Ambos homber ta di edad similar 
y ambos tin rumannan yama Kevin 
y Terry. 


Charla di Ecotech a hacie mas conciente di reciclahe 

Omar Jaramillo ta un berdadero ehempel pa tur mucha 



TUR cos a cuminsa cu un sim¬ 
pel bishita na e facilidadnan di 
Ecotech durante temporada di 
vacantie. E hoben Omar Andres 
Jaramillo a participa den un 
“School Camp” cu tabatin riba 
nan agenda pa bishita Ecotech 
pa asina hana mas informacion 
riba e proceso di reciclahe y 
su bentahanan pa nos me¬ 
dio ambiente. E hoben a keda 
asina impresiona cu e trabao y 
multiple bentahanan pa medio 
ambiente general, cu ora el a 
bay su cas el a practicamente 
exigi di su mama pa no tira nada 
mas afo pasobra esey ta malo pa 
nos medio ambiente. E hoben a 
insisti na su cas cu nan tambe 
mester cuminsa recicla, manera 
cu el a sina durante su bishita 
na e facilidadnan di Ecotech. 
E mama mes, cu no tabata sa 


kiko tabata pasando cu su yiu 
a dicidi di hasi loke Omar a 
pidi di dje y ora nan a yena un 


saco yen a hibe Ecotech. Aki e 
mama a haya mas informacion 
y a compronde dicon e ta asina 


importante pa nos tur recicla of 
entodo caso separa locual por 
wordo tira afo y kico no. 


E Micheal O’Neill cu ta na bida a bisa: 
"Mi a bai 2 di Juni pa ta cu un amigo 
y ora mi a regresa dialuna ultimo mi 
a hay mi porta di cas kibra,” 

"Mi bisinanan a kere cu mi a muri 
dus nan a tuma contacto cu polis y 
a kibra e porta di mi cas,” 

"Tur caminda cu mi bai, hendenan cu 
mi conoce ta wanta mi man bisando 
cu nan a kere cu mi ta morto, Nan 
no por kere cu ta ami y cu mi ta na 
bida ainda.” 

Re-Encuentro Youth Explosion 2008 


HEY hoben di Youth Explosion 2008! 

Bo a pasa dushi y bo a pidi pa ripiti e conferen- 
cia? 

Wel ata aki bo oportunidad pa un dia di re- 
encuentro. 

Esaki ta tuma lugar diasabra 23 di augustus 2008, 
na Centro Caiquetio na Paradera y e orario ta di 
9 am - 5 pm. Bo contribuicion ta Awg. 10, = cu ta 
inclui snacks y soft. 

E dia aki lo tin como tema: “Mi ta namora!!?? 


Bo kier sa con pa “deal” cu “peer-pressure” den 
bo hubentud. Bo kier sa cua ta e edad apropia pa 
cuminsa “date” y bo ke sa con abo y bo pareha tin 
cu trata otro durante e temporada di noviazgo? 
Anto bo no por perde e dia di re-encuentro aki. 
Corda bin cu bo t-shirt y badge di Youth Explo¬ 
sion 2008. 

Hoben, Dios ta yama bo, bo ta cla pa Su amor? 
Ricibi esaki como un invitacion personal di Min- 
isterio di Hoben Catolico di Aruba 
564-5211 of 592-8826 


JCI Aruba ta organisa un 
‘Information Nighf 


BO kier challenge bo mes y 
engrandece bo liderasgo? Tur 
cos ta cla pa dia 23 di augustus 
venidero, JCI Aruba lo organisa 
un anochi di informacion, cual 
anochi lo worde presenta cu nos 
JCI Team consistiendo di nos 
Senador y miembronan. 

E anochi informativo lo tuma 
luga na Club Don Bosco Noord 
pa 7: OOpm y lo termina 9:3 Opm. 
Durante e anochi aki lo tin entre 


otro informacion riba diferente 
area di oportunidad cu ta: Indi- 
vidual, Internacional, Comuni- 
dad y Business. 

JCI Aruba ta afilia na JCI (Ju¬ 
nior Chamber International) 
cu ta consisti di hobennan pro- 
fesional den nan 20 y 30 ana. E 
meta principal ta pa crea lider- 
nan profesional den comunidad 
y na mes momento contribui 
na un cambio positivo. Manera 


e slogan ta bisa: Be Better. E 
organisacion ta duna hobennan 
profesional tur e instrumento- 
nan pa ta miho den tur aspecto 
di nan trabao, bida personal y 
tambe pa comunidad. 

Pa mas informacion tocante e 
anochi informativo por contact 
Ruberdino Roos 

(593-1100), Indira Abath (594 
3231) despues di 6:00 pm 


AVP cu palabranan di condolencia y forza 
pa famianan Irausquin y Besselink 

MIKE Eman, lider di partido 
AVP a expresa palabranan di 
condolencia na e famia di e ho¬ 
ben Arubiano Percy Irausquin 
cu a fayece na Hulanda. Eman 
a indica cu nos comunidad a 
wordo sacudi cu e noticia aki 
caminda cu un hoben cu tabata 
resaltando pa su talentonan na 
nivel internacional inesperada- 
mente a fayece. 

Lider di AVP a manda palabran¬ 
an di consuelo y forza na fami¬ 
anan di Percy. 

Na mes momento el a expresa 
palabranan di condolencia na 
famia Besselink cu fayecimento 
di tata di colega di e partido, 

Gerrit y abuelo di e futuro can- 
didato di e partido Manolo cu 
ta miembro di Cuerpo Policial, 
un hoben cu hopi talento y cu 
ta destacando su mes den e 
partido. 



Cu profundo tristeza nu iaos 
curuson,cabesunte,muestrunnn tu purticipu 
fugecimento di nos ulumno Justin Vurgus. 
Nos tu deseu e famia hop i forza 
cu e grun perdidu aki. 

Nos lo hugu bo falta. 

Cu nos ungei Justin por drurni dushi den 
bruzu di sehor. 



Mementomori Funeral Home N.V. 

Yolanda - Leo - Eugene 
_Tel: 5833358^Fax: 5837711 

“ Senor ta mi wardador, mi n’ tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe hana forsa. ” 

Ps. 23:1,2,3 


Cu inmenso dolor na nos curazon, pero conforme cu boluntad di Dios, 
nos ta participa morto inespera di mi yiu, nos ruman y omo stima: 



Joseph Gregory Percy Irausquin 


carinosamente yama: “Percy” 
26 juni 1969 - 14 augustus 2008 


Acto di entiero y lugar di condolencia lo wordo anuncia despues. 



AD PATRES 

funeral home 


van Rcnsselaerstraat 2 

San Nicolas - Aruba 

E-mail: adpatres(ojsetarnet.a\v 


Tel.: (294) 584-2299 
584-8413 


Fax: (297) 584-2266 


“Senor ta wardabo di tur malo, si, 

E ta spar bo bida. E ta warda bo entrada i salida 
for di awor te den tur eternidad.” 

Ps. 121:7 

Cu profundo dolor na nos curazon, pero 
conforme cu boluntad di Dios, nos ta anuncia 
fayecimento di: 



Bemadina Sofia Schwengle 

Mihor conoci como: “Dinchie” 
na edad di 48 aha 


Na nomber di su: 

Rumannan: Josefa (Chichi) Schwengle y famia 

Fabia (Fa) Schwengle y famia 
Agripino (Ping) Schwengle y famia 
Magdalena (Lena) Martijn-Schwengle y famia 
Encarnacion (Kat) Schwengle 
Luisa (Wicha) Boezem-Schwengle y famia 
Esteban (Banchi) Schwengle y famia 
Susana (Chana) Schwengle y famia 
Adolfo (Doy) Schwengle y famia 
Leonardo (Leo) Schwengle y famia 
Raul Schwengle y famia 
Lidia Schwengle 
Su gran amigo di cas: Vian Willems 
Su Madrina: Irena Wever 

Su Padrino +: Jacobo Ras (q.e.pd.) 

Sobrino y sobrinanan, tanta y omonan, primo y primanan y demas 
famia: Schwengle, Croes, Werleman, Boezem, Koolman, Martijn, 
Willems, Yanez, De Cuba, Geerman, Lopez, Gibbs, Bareno, 
Hermans, Solognier, Arends, Arendsz, Frank, Thijsen y Quandt 

Disculpa nos si den nos tristeza nos por a lubida un of otro famia. 

Ta invita tur famia, amigo, bisina y conocirnan pa asisti na acto di 
entiero cual ta tuma lugar Diaranzon 20 di Augustus pa ll’or di 
mainta na misa Sagrado Curazon na Savaneta 

y después saliendo pa antana Catolico na Savaneta. 

For di T or di atardi e curpa di “Dinchie” lo ta reposa den misa 
Sagrado Curazon na Savaneta 

Adres pa condolencia ta: Savaneta 269 di 7’or pa 9’or anochi. 

R.E. Yrausquin ta representa e compania aki na Aruba 

Rosenbauer ta ofrece su “Panther” na servicio di aeropuerto 



E compania Rosenbauer a es- 
tablece su mes na aha 1866 na 
Linz, Austria. For di e tempo ey 
nan a bira masha conoci pa nan 
trucknan di combati candela. 
Na aha 1994 e compania a bira 
publico y un aha despues a pen- 
etra den e mercado Americano. 
Asina e compania a crece bira 
un di esunnan di mas grandi 
na Europa produciendo 1789 
vehiculo pa aha cu entradanan 
anual di riba 240 miyon Euro. 
Un di e vehiculonan cu mas a 
hala atencion e ultimo ananan 
aki ta e “Panther” destina pa 
traha na Aeropuertonan pa 
combati candela di avion. 

Ta trata aki di un vehiculo cu 
un chasis, super structura y 
un sistema di combati candela 
completamente integra, disena 
y traha den e grupo di Rosen¬ 
bauer mes. E vehiculonan aki 
ta traha sistema 6X6 pero cu 
otro opcionnan tambe manera 
4X4 y hasta 8X8, pues ta move 
masha liher mes riba pista di 
aeropuerto. E chasisnan ta 
varia entre 2, 3 of hasta 4 as, 
cu un sistema di “All Wheel 
Drive” den forma permanente 
cu un forza di entre 500 pa 1250 
Horse Power, sin lubida e volu¬ 
men di e tanki di awa di entre 
6000 pa 16800 liter. Ta bon pa 
menciona cu durante aha 2007, 
mas di 300 di e vehiculonan aki 
a keda bendi pa Rosenbauer na 
diferente aeropuertonan grandi 
rond mundo. E proceso di benta 
tabay relativamente facil, paso- 
bra e trucknan di Rosenbauer ta 
reconoci y certifica pa ICAO. 
“Masha poco Bo por haya un 
vehiculo cu tin tur e componen- 
tenan integra manera esaki”, 
asina Juan David Yrausquin di 
R.E Yrausquin & Sons a duna di 
conoce. “Esaki ta un vehiculo cu 
lo mihor den structura, chasis y 
sistemanan di combati candela, 
pues precisamente locual nos 
tin mester pa nos aeropuerto 
aki na Aruba”. Desde e aha aki 
e agencia di autonan marca 
Ford y Mitsubishi ta representa 
e marca aki tambe na Aruba 
y ta cla pa presenta un oferta 
durante e destaho publico cu lo 
tin pa compra un di e trucknan 


aki pa nos aeropuerto. 

Despues di tanto aha di expe- 
riencia, Rosenbauer a presenta 
un vehiculo cu ta tene cuenta 
cu tur aspecto cu lo hunga un 
rol durante un incidente cu un 
avion na aeropuerto. For di e 
portanan cu ta habri liher, ac- 
ceso pa drenta y sali e vehiculo y 
espacio pa no menos di 5 bomb¬ 
ero pa sinta y yega mas liher 
posibel na e sitio di desgracia. 
E pompnan den e vehiculo aki 


por spuit 10 mil liter di foam 
pa minuut, mientras cu for di 
riba dak di e vehiculo tambe 
por spuit 7 mil liter di foam pa 
minuut for di un distancia di 
90 meter. 

Pa loke ta e compania mes, e 
ta nobo pa nos aki na Aruba, 
pero bon conoci pa tur otro 
aeropuerto grandi na mundo. 
E compania Rosenbauer mes ta 
certifica cu ISO9001 y 14001 y 
ta conta cu un bon reputacion 


pa su calidad y pa su producto- 
nan cu Bo por confia riba dje. 
Nan ta conoci pa ta test tur nan 
vehiculonan durante e proceso 
di preparacion y prome cu en- 
trega pa sigura cu unabez Bo tin 
un vehiculo asina den bo flota, 
cu e ta traha sin problema. 
Mirando e crecemento turistico 
cu nos isla a conoce den e ulti¬ 
mo ananan, e crecemento di nos 
actividadnan na aeropuerto y e 
aumento drastico den cantidad 


di avionnan cu ta baha y subi 
bek for di nos isla, ta ora awor 
pa considera pa bay over na un 
flota di vehiculonan di bombero 
na aeropuerto cu ta di un cali¬ 
dad superior y usa rond mundo. 
Aruba tin un oportunidad unico 
pa por para banda di aeropuer¬ 
tonan importante manera esun 
na Irlanda, Alemania, Noruega, 
Singapore, Sur Africa, Dubai, 
Inglatera, Macau, Hong Kong y 
un lista di otronan mas. 









































